Kanton Sarajevo: Kazna od 50 KM za putnike koji koriste usluge nelegalnih taksi prijevoznika - AKOS\nHome > Vijesti > Kanton Sarajevo: Kazna od 50 KM za putnike koji koriste usluge nelegalnih taksi prijevoznika\nKanton Sarajevo: Kazna od 50 KM za putnike koji koriste usluge nelegalnih taksi prijevoznika\nMinistarstvo saobraćaja Kantona Sarajevo obavjestilo je sve zainteresovane da od danas počinje izdavanje dopunskih taksi oznaka za obavljanje taksi djelatnosti na području Kantona Sarajevo.\nResorno Ministarstvo je napravilo cjelovitu evidenciju taksi prijevoznika i ažuriralo spiskove svih onih koji su već izmirili obaveze prema državi ili to redovno rade, u skladu sa propisanim procedurama.\nNakon izdavanja dopunskih taksi oznaka, uz saobraćajnu inspekciju, u skladu sa novim nadležnostima koje su dobili izmjenama Zakona o unutrašnjim poslovima, od naredne sedmice će cjelodnevne kontrole taksi prijevoza vršiti i policija MUP-a Kantona Sarajevo.\nSamo taksi prijevoznici koji imaju dopunsku taksi oznaku Kantona Sarajevo istaknutu na vidljivom mjestu u svom vozilu i sa „TA“ registarskim tablama biće legalni i ovlašteni za obavljanje ove djelatnosti.\nVažno je istaći da će inspekcija i MUP Kantona Sarajevo sankcionisati i putnike koje budu koristili usluge nelegalnih taksi prijevoznika, u skladu sa kantonalnim Zakonom o taksi prijevozu koji u članu 58. predviđa i novčanu kaznu u iznosu od 50 KM za takav prekršaj. Istovremeno, Ministarstvo saobraćaja traži od svih taksi prijevoznika i udruženja poštivanje pravila o pravima putnika po kojima taksista ne smije odbijati kratke vožnje te da se posebna pažnja obrati na obračun cijene za tzv. duge vožnje, kao što je relacija od Sarajevskog aerodroma do centra grada.\nUkoliko putnici zabilježe ovakvo kršenje pravila, o tome trebaju obavijestiti taksi udruženje ili druge pravno lice koje obavlja ovu djelatnost ili nadležnu kantonalnu inspekciju. U slučaju kršenja prava putnika, u skladu sa federalnim propisima za prekrišioca je predviđeno oduzimanje taksi oznake i dozvole za obavljanje taksi djelatnosti.\nMinistarstvo saobraćaja KS će uskoro predložiti izmjene Zakona o taksi prijevozu u svrhu cjelovitog uređenja oblasti obavljanja taksi djelatnosti u Kantonu Sarajevo.\nSpisak primanja: Uz plaće direktori javnih preduzeća primaju i 72.000 KM za ugovore o djelu\nGrađani će moći elektronskim putem prijaviti korupciju u organima uprave Kantona Sarajevo\nDirektorica bez konkurencije\nAbdulah Nakaš: Zdravstvom upravljaju otuđeni centri moći\nTagovano korupcija Sarajevo\nZnate li šta se desi s vašim srcem ako ne učite Kur’an?\nZagrebački model u glavnom gradu: Komunalni holding rješenje za Sarajevo


RTCG - Radio Televizija Crne Gore - Nacionalni javni servis :: Politika :: Đukanović kandidat za predsjednika DPS-a\nMARKOVIĆ ZA ZAMJENIKA 28. 10. 2019. 21:10 >> 23:09 2\nMARKOVIĆ ZA ZAMJENIKA\nPredsjedništvo Demokratske partije socijalista Crne Gore je, na večerašnjoj sjednici, konstatovalo jednoglasne prijedloge opštinskih organizacija DPS da kandidat za predsjednika stranke bude Milo Đukanović, kao i da kandidat za zamjenika predsjednika bude Duško Marković.\nKako je saopšteno iz te partije, na sjednici je utvrđena i lista kandidata za novi sastav Glavnog odbora, za koju je konstatovano da predstavlja najbolju garanciju za buduće izborne i druge političke uspjehe Demokratske partije socijalista.\n“Tokom priprema u susret VIII Kongresu, na sastancima mjesnih i opštinskih odbora Demokratske partije socijalista za članstvo u Glavnom odboru je predloženo više od 1.500 kandidata, respektabilnih ljudskih i profesionalnih referenci, što dodatno potvrđuje da DPS posjeduje ubjedljivo najbolju kadrovsku osnovu za uspješno vođenje državne i politika na lokalnom nivou”, kazali su iz te stranke.\nPredsjedništvo je utvrdilo prijedloge Programa, Statuta i Izvještaja o radu DPS između dva Kongresa, uz ocjenu da su na najbolji način anticipirane potrebe crnogorskog društva, kroz proces daljeg ekonomskog i demokratskog razvoja.\n“Predsjedništvo je zaključilo da su primjedbe i sugestije na kongresna dokumenta, koje su pristigle tokom javne rasprave, potvrda odgovornog i zrelog promišljanja članova i simpatizera DPS Crne Gore, kao i da predstavljaju odlična usmjerenja za još bolje organizovanje partije i kreiranje ukupne politike”, ističu u toj partiji.\nTakođe, Predsjedništvo je usvojilo Dnevni red, Poslovnik o radu VIII Kongresa i Odluku o broju, strukturi i načinu izbora organa DPS.\n“Sve usvojene odluke su, saglasno Statutu DPS-a, upućene Glavnom odboru na dalje razmatranje”, navode u Demokratskoj partiji socijalista.\n14. 12. 2019. 7\n14. 12. 2019. 18


BH reprezentativac investira u dvije hidroelektrane – Energy Press\nBH reprezentativac investira u dvije hidroelektrane\nU narednoj sezoni Mirza Teletović, trenutno član Phoenix Sunsa, će vjerovatno igrati u nekom drugom timu u NBA, a gledat ćemo ga i u kvalifikacijama za Evropsko prvenstvo u košarci. Ono što je manje poznato jeste da kapiten bh. tima novac koji je zaradio igrajući po Evropi i Americi, ulaže u Bosnu i Hercegovinu.\nTeletović je zajedno sa porodicom pokrenuo izgradnju dvije male hidroelektrane na rijeci Doljanci. Što se tiče pisma koje su poslali iz Savjeta i mještana mjesne zajednice Doljani, u kojem se navodi da projekat izgradnje mini hidroelektrana, između ostalog ugrožava, opstanak lokalnog stanovništva MZ-a, te ekosistem ovog područja, Teletović je to demantirao, pišu BH mediji.\nPrema mišljenju federalnog Ministarstva okoliša i turizma, ali i stručnjaka u oblasti proizvodnje struje, mini hidroelektrane imaju niz prednosti u odnosu na velike, a prije svega imaju minimalni negativan utjecaj na ekosistem. Od ovih elektrana nema potapanja plodnog zemljišta, niti izmještanja stanovništva, a imaju značajan doprinos razvoju privredne djelatnosti u nerazvijenim i udaljenim područjima. Mini hidroelektrane imaju i sigurnost napajanje električnom energijom u lokalnim okvirima, a i njihova izgradnja traje mnogo kraće.\nNjemačke industrijske narudžbe pale u veljači


Romantična bajka iz stvarnog života - Užicka Republika Press\nAutor knjige „Julijin odgovor“ Glen Dikson nas vodi na prekrasno, iskreno putovanje kroz vekove, gde jedan čovek traži odgovore o ljubavi i usput otkriva sebe. Knjiga prelepih opisa i briljantnog zapleta, zabavna i romantična bajka iz stvarnog života, predstavlja neverovatno književno postignuće.\nZadivljujuća i uzbudljiva priča koja će vas držati u neizvesnosti do poslednje stranice. Ako ste voleli knjige i filmove „Jedi, moli, voli“ i „Pod suncem Toskane“, uživaćete u ovoj zabavnoj priči satkanoj od istorije i mašte koja nežno razbija stereotip o čvrstom muškarcu.\nOvo je roman o muškarcu koji će otputovati u Veronu da bi odgovarao na pisma upućena Šekspirovoj Juliji, sve u pokušaju da razume ljubavnu patnju, da se oporavi i opet pronađe ljubav.\nPoput savremene ljubavne priče prožete romantikom minulih doba, ovi memoari muškarca u potrazi za ljubavlju razgaliće vam dušu i poželećete da odmah rezervišete let za Veronu.


Konkurs Smart Kolektiva - Program za održive biznise | Giving Balkans\nUčesnici programa će, zajedno sa timom iskusnih biznis mentora, preduzetnika i investitora, tokom pet meseci programa, raditi na strategiji biznis razvoja i pripremi za impakt investicije u zemlji i inostranstvu.\nPreduzeća sa najvećim potencijalom za dalji razvoj poslovanja i društvenog uticaja, nakon petomessečnog programa, imaće priliku da apliciraju za inovativan finansijski instrument – beskamatnu pozajmicu u vrednosti do 50.000,00 EUR.\nPreduzeća će dobijenu pozajmicu vraćati bez kamate u periodu od 3 do 5 godina, prema dinamici prilagođenoj svakom posebnom preduzeću.\nPrijave su otvorene do 31. januara 2020. u 23.59h, a prijavljivanje se vrši popunjavanjem formulara na linku.\nZa više informacija pogledajte Smernice za učešće u programu.


Vlada Srbije da obezbedi KRIK-u dostavljanje podataka - KRIK\nObjavio/la KRIK.rs jun 22, 2016\nA. Vučić i T. Nikolić (foto: facebook)\nPoverenik za informacije od javnog značaja zahteva da Vlada Srbije obezbedi dostavljanje podataka o radnom stažu premijera Aleksandra Vučića i predsednika Tomislava Nikolića.\nU dopisu KRIK-u, Poverenik navodi da se Vladi obratio jer je izricanjem novčanih kazni u iznosu od 200.000 dinara iscrpeo zakonske mogućnosti da prinudi Republički fond za penzijsko i invalidsko osiguranje (PIO fond) da dostavi informacije od javnog značaja.\nNovinari Mreže za istraživanje kriminala i korupcije –KRIK tražili su od PIO fonda u novembru 2014. godine podatke o tome gde su Nikolić i Vučić bili zaposleni i u kom periodu pozivajući se na Zakon o slobodnom pristupu informacijama od javnog značaja. Zahtev je bio odbijen uz obrazloženje da spomenute osobe nisu dale saglasnost da se njihovi podaci daju trećim licima.\nNovinari su se potom žalili kancelariji Poverenika koji je zatražio od fonda da ponovo postupi po zahtevu. Fond je i tada odbio da dostavi podatke uz obrazloženje da isti predstavljaju poslovnu tajnu.\nPoverenik je poništio ovu odluku ističući da, kada su u pitanju najviši državni funkcioneri, informacije o njihovim biografijama van svake sumnje predstavljaju informacije u pogledu kojih postoji interes javnosti da ih zna.\nBudući da se PIO fond oglušio o rešenja Poverenika da KRIK-u dostavi tražene podatke, kažnjen je dvema novčanim kaznama – u iznosima od 20.000 i 180.000 dinara.\nObraćanjem Vladi sa zahtevom da obezbedi dostavljanje podataka Poverenik je iscrpeo sve mere u okviru svojih nadležnosti.\nPodsetimo, KRIK je pre dva meseca objavio istraživačku priču u kojoj je otkrio da su premijer i članovi njegove porodice vlasnici sedam nekretnina u Beogradu koje ukupno vrede više od milion evra. Priču pročitajte na ovom linku.\nDonirajte KRIK i pomozite da nastavimo da pratimo ovaj slučaj. Samo uz donacije naših čitalaca možemo nastaviti sa radom! Kako da donirate KRIK, pročitajte na ovom linku.\njun 22, 2016 u 23:58\nDalje, celoj priči sad treba pridodati i pitanje: Ko je platio kazne i sa čijim novcem su plaćene?\njun 23, 2016 u 11:17\nНе може им нико ништа!


Počevši od 3. aprila 2018. godine osobe koje ne poseduju državljanstvo Republike Srbije, a imaju državljanstvo neke od bivših republika SFRJ ili državljanstvo SFRJ, moći će da budu primljene u državljanstvo Republike Srbije pod olakšanim uslovima. Kao uslov za prijem u državljanstvo propisuje se da je podnosilac zahteva 31. decembra 2016. imao prijavljeno prebivalište na teritoriji Srbije, kao i da u trenutku podnošenja zahteva za prijem u državljanstvo takođe ima prebivalište u Srbiji. Rok za podnošenje zahteva je najkasnije do 3. aprila 2019. godine.\nOvu mogućnost doneo je Zakon o dopunama Zakona o državljanstvu Republike Srbije, čiji je cilj da se obezbedi da osobe koje dugi niz godina, najčešće i više decenija, imaju prebivalište i lične karte izdate u Srbiji, pod olakšanim uslovima steknu državljanstvo Srbije. Uglavnom je reč o starijim osobama koje su tek prilikom isteka roka važenja ličnih karata na starom obrascu ustanovile da ne poseduju trajne lične karte, kao i da zbog neposedovanja državljanstva Srbije ne mogu da dobiju biometrijske lične karte.\nPročitano 6801 puta


Stigla voda do grla - Dodik sada traži pomoć i od SDS-a?!\nPredsjednik SNSD Milorad Dodik rekao je da mu je drago što čuje da je predsjednik SDS Mirko Šarović spreman da se u okviru Republike Srpske diskutuje o tome kako da se prevaziđe postojeća kriza i naglasio da je SNSD spreman da se odazove pozivu za takava dijalog koji bi uputio SDS.\nPodsjetio bih i njega i javnost da je SNSD uporno pozivao sve političke aktere u Srpskoj na razgovor, ali kako je javnost mogla vidjeti i SDS i PDP su odbijali takvu mogućnost do sada. Nemamo nikakav problem da inicijatori tog susreta budu partije iz opozicije, jer pitanje koje je na stolu, a to je budućnost Republike Srpske, nije pitanje o kojem treba da bude podjela na vlast i opoziciju u Srpskoj – istakao je Dodik.\nNEWER POSTU toku radovi na rekonstrukciji mosta u MZ Buletić u Tesliću\nOLDER POSTPreko 200 osoba zaraženo u Srpskoj, 13 preminulih


Marković: Nisam tražila stan za sebe – Nadlanu.com\nMarković: Nisam tražila stan za sebe\nObjavljeno 3. okt 2012. / 11:17:46\nBEOGRAD, 3. oktobra 2012. (Beta) - Direktorka Agencije za borbu protiv korupcije Zorana Marković izjavila je u sredu da nije tražila državni stan od Vlade Srbije za sebe, već da su traženi stanovi za zaposlene u Agenciji.\n"Nisam tražila stan za sebe, ali jesam za zaposlene u agenciji jer oni imaju odredjena prava. Imaju pravo na naknade, slobodne dane, novčane naknade... Ja konkurisala nisam", kazala je Marković za B92 i dodala da je zahtev za dodelu stanova Vladi Srbije upućen 2010. godine.\nKako je navela, Vlada Srbije je Agenciji za borbu protiv korupcije prenela dva stana radi rešavanja stambenih pitanja zaposlenih.\nMarković je potvrdila da su to stanovi u Kraljice Natalije i u Drinčićevoj ulici, kako je to objavio dnevni list "Blic". "Da to su ta dva stana preneta Agenciji", rekla je Marković i dodala da je protiv listova koji su objavili da je ona htela stan za sebe, pokrenut postupak zbog ugrožavanja ličnog kredibiliteta i ugleda Agencije.\nKomentarišući slučaj bivšeg ministra za državnu upravu i lokalnu samoupravu Milana Markovića koji nije prijavio na vreme imovinu svoje supruge, direktorka Agencije je kazala da je on bio dužan da prijavi jahtu kao da je njegova.\n"Bio je dužan da to prijavi u januaru 2012. godine, a ne u julu 2012. godine", rekla je Marković.


Table za profesore "ponavljače" - oradio.rs\nIako poznate kao odlično sredstvo za dinamičnu i interaktivnu nastavu koje pospešuju interesovanje učenika studenata, kao i sve drugo novo i drugačije, takozvane pametne table koje rade na dodir tek se od nedavno koriste u gimnaziji Jovan Jovanović Zmaj, dok se na Filozofskom fakultetu koriste samo na pojedinim odsecima i postoje u tri učionice.\nZelena tabla i kreda dugo su bili neizostavni pribor u tradicionalnom držanju nastave. Međutim, kako je vreme novih tehnologija stiglo i u metode držanja nastave i predavanja, tako su stare table prvo zamenjene onima na kojima se pisalo markerima, a danas su to table na kojima pomerate stranice i slova običnim dodirom.\nIako poznate kao odlično sredstvo za dinamičnu i interaktivnu nastavu koje pospešuju interesovanje učenika i studenata, kao i sve drugo novo i drugačije takozvane pametne table koje rade na dodir tek se od nedavno koriste u gimnaziji Jovan Jovanović Zmaj, dok se na Filozofskom fakultetu koriste samo na pojedinim odsecima i postoje u tri učionice.\nDešava se da neupućeni profesori ove table koriste za pisanje markerima što nikako ne bi smelo, ali se sve pridaje tome da ne postoji dovoljna upućenost i obučenost profesora da ove table adekvatno koriste.\nViši nastavnik veština na Odseku za anglistiku na Filozofskom fakultetu Aleksandar Kavgić izjavio je da mu ove table posebno odgovaraju kada drži vežbe, gde studenti moraju da pišu, a mogućnosti table su takve da se kasnije sve čuva u pdf formatu, pa se tako pažnja usmerava na predavanje, a ne na pisanje beležaka. On međutim kaže da su drugi profesori pokazali interesovanje za rad na tablama ali za njihovo korišćenje i pripremu predavanja ipak treba dosta vremena.\n„Ipak sve zavisi od same nastave. Ako je predavač unapred napravio powerpoint prezentaciju on može samo da je prevuče na interaktivnu tablu, ali ako se uzme u obzir sva ta priprema onda je neophodno više vremena za takvo predavanje u odnosu na tradicionalne metode“, objasnio je Kavgić.\nKada je reč o srednjim školama, pametne table postoje u svim učionicama u Jovinoj gimnaziji, a kako navodi profesor informatike Vukašin Dekanić učenicima je posebno zanimljivo što kad izađu na tablu mogu da rade nešto potpuno drugačije, a nastava je savremena i interesantna, međutim i profesor Dekanić kaže da za ovu nastavu profesori moraju temeljno da se pripreme.\n„Mi radimo na tome da table integrišemo u nastavu na najbolji mogući naćin. Potrebno je dosta priprema koju profesori moraju da obave, a to nekad iziskuje i po nekoliko sati pripreme pre predavanja, ali je tada nastava ujedno dinamičnija i ima veći efekat na učenike“, objasnio je Dekanić.\nDirektor ove gimnazije Radivoj Stojković kaže da je važno da se u srednjoj školi naročito podigne nivo kvaliteta nastave, jer upravo ova škola priprema buduće programere, informatičare i matematičare, pa je tako važno da budu u korist sa tehnološkim inovacijama čak i u nastavi.\n„Ovo su generacije koje rastu sa savremenim tehnologijama, sada je to sve sasvim normalno i mladost živi sa tim. Ova škola u svom četvrtom veku trajanja mora biti spoj tradicije i dostignuća i svaka generacija stiže sa nečim novim i škola da bi to pratila mora da se menja“, izričan je Stojković.


Građani Zenice još nemaju grijanje, gradonačelnik Kasumović ponovo nije ispunio obećanje - Zenicablog\nRadijatori u Zenici još uvijek nisu topli iako je grijna sezona počela 1. oktobra. Iz godine u godinu gradonačelnik Fuad Kasumović građanima obećava novu toplanu, a njen rad je upitan i ove godine s obzirom da se najavljuje kombinovani rad starih i novih kotlova.\nPROČITAJTE I: JP Grijanje: Zatražili smo od ArcelorMittal Zenica da najveći prioritet bude grijanje grada\nTemperatura u Zenici danima je ispod deset stepeni Celzija, a tokom noći pada i ispod pet stepeni Celzija. Radijatori su hladni i u većini gradskih škola, a građani se griju konvektorima, grijalicama ili na neki drugi način.\nTagovibih fuad kasumovic gradsko vijeće građani grijanje jp grijanje kotlovi radijatori temperatura zenica zima


Izvor: NoviMagazin.rs, 02.Apr.2020, 19:01\nU Toponici je nedavno testirano 11 osoba iz jedne porodice za koje se, kako su juče potvrdili testovi, ispostavilo da su zaraženi COVID-19, a među njima je >> Pročitaj celu vest na sajtu NoviMagazin.rs << bila i petomesečna beba.\nDoktor Ljatif Suljaj, koji je deo Centra za porodičnu medicinu u Kamenici, potvrdio je za Kohu da je beba odvedena na Kliniku za infektivne bolesti u Prištini na dalje lečenje, nakon što joj se stanje pogoršalo.\n"Beba je imala dijareju i suvi kašalj i poslali smo je na lečenje u Kliniku za infektivne bolesti u Prištini. Naše osoblje iz Centra za porodičnu medicinu otišlo je kod nje kući, uzelo je petomesečnu devojčicu i vozilom hitne pomoći odvezli su je u Prištinu", rekao je.\nTvrdi da je stanje ostalih iz ovog sela koji su zaraženi virusom COVID-19 stabilno.\nSelo Toponica je sada u potpunom karantinu zbog sumnji da su zaraženi imali kontakt sa drugim osobama.\nDo sada je na Kosovu prijavljeno 125 zaraženih osoba, dok je jedna preminula.


CIA o sukobu Miloševića i Ćosića : Nadlanu.com\nCIA o sukobu Miloševića i Ćosića\nObjavljeno 2. okt 2013. / 12:43:07\nAmerička Centralna obaveštajna agencija (CIA) tvrdi u jednom od 300 objavljenih dokumenata sa kojih je skinuta oznaka poverljivosti da je bivši predsednik SR Jugoslavije 1992. godine Dobrica Ćosić "izdao" tadašnjeg predsednika Srbije Slobodana Miloševića zbog čega ga je on navodno "uklonio s vlasti".\nU dokumentu CIA od 6. februara 1995. godine navodi se, naime, da su se u toku rasprave o tome kako da se ispregovara da Srbija prizna nezavisnost Hrvatske, čelnici američke administracije prisetili incidenta iz 1992. godine.\n"Milošević je pokušao da prepusti drugim liderima (u Srbiji) da pregovaraju s Hrvatskom, što je Sajrusa Vensa dovelo do zaključka da bi predsednika Ćosića mogli privoleti da 'zaobiđe' Miloševića. Milošević je ovo 'izdajničko' ponašanje iskoristio kako bi Ćosića u odgovarajuće vreme sklonio s vlasti", stoji u dokumentu, prenose banjalučke Nezavisne novine.\nHolbrukova misija zbog bezbednosti Srba\nKonkretne mere koje će Holbruk predložiti, kako piše u dokumentu, su: odlaganje ulaska federalnih snaga u srpska područja u trajanju od 90 dana, jačanje prisutnosti IFOR-a, postepeno uspostavljanje muslimanske policije pod međunarodnim nadzorom, koja bi imala multietnički sastav, formiranje privremene tranzicione gradske vlasti i uspostavljanje komisije za ljudska prava.\nOTAC BI BIO PONOSAN NA MENE: Tijana Marković doživela…\nPOČELA SAM DA PLAČEM, TO JE STRAŠAN OSEĆAJ UGROŽENOSTI:…\nAmerička administracija je, prema predlogu Stejt departmenta, pripremila različite aršine u slučajevima da Bošnjaci ili Srbi odbiju plan kontakt grupe, prema kojem bi 49 odsto teritorije pripalo Srbima, a 51 odsto FBiH, stoji u dokumentu od 13. juna 1994. godine.\n"Ako Srbi prihvate, a muslimani odbiju, prema papiru razmotrićemo različite nivoe olakšanja sankcija (prema Srbima) u zavisnosti od toga koliko će se Srbi povući na njihovih 49 odsto. Ako muslimani prihvate papir Stejt departmenta, predviđaju se brojne opcije za prisiljavanje Srba na saradnju, uključujući ukidanje embarga na oružje Bošnjacima i različite tipove vazdušnih udara na srpske mete", ističe se u dokumentu.\nOsim ovog, predložen je i plan Saveta za nacionalnu bezbednost, koji takođe ne predviđa sankcije za Bošnjake.\nciadobrica ćosićslobodan milošević


Srbija dobila savremeni sistem instant plaćanja | TV KANAL 9 NOVI SAD\nMere za još 7 dana\nGatrijev test u Domu zdravlja\nPripreme vaterpolista Vojvodine\nSLS: Odigrane utakmice 1. kola\nNaslovna VESTI Srbija dobila savremeni sistem instant plaćanja\nSrbija dobila savremeni sistem instant plaćanja\nU Srbiji je danas aktiviran "sistem instant plaćanja" u bankama, koji omogućava skoro trenutni prenos novčanih sredstava 24 sata dnevno, svakog dana u nedelji, kroz "m-banking", "e-banking" ili na šalterima, saopšteno je iz Narodne banke Srbije.\nReč je o najsavremenijem platnom sistemu, čiji je operator Narodna banka Srbije – IPS NBS sistem. Ovaj sistem značajno će olakšati prenos novčanih sredstava kako građanima, tako i privredi.\nZahvaljujući ovom sistemu biće moguće izvršiti prenos novčanih sredstava u dinarima, do iznosa od 300.000 dinara po transakciji, u roku od samo nekoliko sekundi. To znači da će primalac novčanih sredstava, samo nekoliko sekundi nakon što platilac inicira platnu transakciju, imati novčana sredstva na raspolaganju. Korisnik prilikom plaćanja neće više morati da vodi računa da li je radni ili neradni dan, koje je doba dana i da li je ekspozitura banke u kojoj ima platni račun otvorena.\nNajkasnije do 1. aprila 2019. godine banke koje korisnicima omogućavaju izdavanje i prihvatanje platnih instrumenata na prodajnom mestu, biće dužne da omoguće i uslugu instant plaćanja na prodajnom mestu (fizičkom ili virtuelnom).\nKupac će moći da izvrši plaćanje korišćenjem QR koda i to na dva načina. Jedan način je da kupac generiše na svom mobilnom telefonu QR kod koji će zatim trgovac skenirati, a drugi da trgovac bude taj koji će generisati QR kod na svom prodajnom mestu, a kupac ga skenirati i na taj način izvršiti plaćanje. Pored toga što ubrzava proces plaćanja, navedeno predstavlja i pravu konkurenciju kartičnim plaćanjima, posebno jer omogućava trgovcu da mu novčana sredstva budu odmah dostupna na računu, bez potrebe da čeka nekoliko dana kao kod plaćanja karticom.\nOsim instant plaćanja na prodajnom mestu, IPS NBS sistem omogućava korišćenje usluge centralne adresne šeme i usluge preuzimanja podataka o fakturi.\nNarodna banka Srbije je utvrdila da će naknada za izvršavanje naloga za prenos u IPS NBS sistemu, za banku platioca iznositi samo 4 dinara. U slučaju plaćanja na prodajnom mestu trgovca, Narodna banka Srbije naplaćuje naknadu od banke trgovca, i ta naknada iznosi 1 dinar za plaćanje računa u iznosu do 600 dinara, odnosno 2 dinara za plaćanje računa u iznosu preko 600 dinara. Uz navedenu naknadu, banka trgovca plaća i međubankarsku naknadu koja ne može biti veća od 0,2% od iznosa platne transakcije na prodajnom mestu trgovca, što je u ovom trenutku povoljnije od međubankarske naknade koju plaćaju kod kartičnih plaćanja.\n“Imajući u vidu visine naknada koje Narodna banka Srbije naplaćuje bankama koje učestvuju u IPS NBS sistemu, odnosno niske troškove koje banke imaju prilikom izvršenja ovih instant transfera odobrenja, očekujemo da će i banke u skladu sa svojom poslovnom politikom utvrditi naknade za krajnje korisnike, kojima će privući što veći broj korisnika instant plaćanja i biti konkurentne na tržištu”, saopšteno je iz NBS.\nKako bi korisnici platnih usluga imali jasan uvid u visinu naknada koje banke naplaćuju za pružanje usluge instant transfera odobrenja, što će im omogućiti da uporede visinu tih naknada i opredele se za banku koja im najviše odgovara, Narodna banka Srbije je pripremila pregled naknada za instant transfer odobrenja koji je objavljen na sajtu NBS.\nPrethodni tekstPonovo produžen tender za prodaju Luke Novi Sad\nSledeći tekstUragan Vilja preti Meksiku


OO SDA Bugojno pres-konferencijom počela predizbornu kampanju – RTV Bugojno\nOO SDA Bugojno pres-konferencijom počela predizbornu kampanju\nOO SDA Bugojno jučer (ponedjeljak) je u svojim prostorijama organizovala prvu pres-konferenciju u predizbornoj kampanji za predstojeće Lokalne izbore 2. oktobra.\nIstaknuto je jedinstvo stranke, kvalitet kadrova s kojima izlazi na Izbore a koji će se, kako se čulo, moći izboriti sa svim izazovima današnjice, nastaviti započete razvojne projekte i pokrenuti nove za dobrobit svih građana, kako u lokalnoj sredini, tako cijeloj BiH.\nNakon što je na početku presa proučena Fatiha pred dušu nesretno stradalog člana Edina Kišije, prisutnima se obratio potpredsjednik bugojanske SDA Amir Šečibović.\nPozvao je, između ostalog, sve političke subjekte, koji će učestvovati na Lokalnim izborima, na fer i korektnu kampanju, istakavši kako se retorika provođenja izbornih aktivnosti u ovoj stranci neće mijenjati u odnosu na ranije veoma uspješne izborne godine.\n-I na ovim izborima nastavljamo put kontinuiteta, što je jako važno s obzirom na aktuelni trenutak u državi, u kojem se najavljuje referendum i neki drugi politički procesi – kazala je predsjednica OO SDA Bugojno Melika Mahmutbegović.\nNema, istakla je, lokalnog interesa i progresa bez jake države, u kojoj svi parametri ukazuju na značajan ekonomski napredak, čemu je u velikoj mjeri doprinijela SDA i aktuelna Vlada Federacije BiH.\n-SDA je stranka koja zna stabilizirati procese, ali isto tako zna štititi interese Bošnjaka i svih građana države za koju smo se borili – zaključila je dr. Mahmutbegović.\nPo riječima nosioca Liste za OV Bugojno Saliha Gurbete, SDA radi bez prestanka što potvrđuju dosad postignuti rezultati koji su se, u pozitivnom smislu, odrazili i na rad pet vijećnika u Općinskom vijeću.\n-Naša je obaveza da radimo u interesu lokalne zajednice i nastavimo sadašnji razvojni trend – naglasio je Gurbeta, govoreći o prioritetima SDA na lokalnom nivou u budućnosti.\nNa kraju je izraženo uvjerenje da će svi oni, koji istinski vole svoj grad i BiH, donijeti pravu odluku na Lokalnim izborima 2. oktobra, dajući svoj glas kandidatima SDA.


Tužilaštvo ispituje objavljivanje fotografije povrijeđenog djeteta | Aktuelno\n"Fotografija bebe koja je objavljenja ne samo da nije iz Nikšića već je preuzeta sa interent stranice iz inostranstva, kao što je to i objavljeno danas u većini medija", naglasili su iz Uprave policije\nAposlutno je netačno da su službenici Centra bezbjednosti Nikšić nanijeli povrede bebi koja se navodno nalazila u kolicima prilikom intervencije policije tokom nereda u ovom gradu, saopštila je Uprava policije.\nPodsjetimo, nakon sukoba demonstranata i policije u Nikšiću, sinoć se društvenim mrežama proširila fotografija dječaka sa povredom na sljepoočnici, za koju se tvrdi da je nastala u Nikšiću, kao rezultat policijske brutalnosti.\n“Fotografija bebe koja je objavljenja ne samo da nije iz Nikšića već je preuzeta sa interent stranice iz inostranstva, kao što je to i objavljeno danas u većini medija”, naglasili su iz Uprave policije.\nU saopštenju se ističe da objavljivanje lažne fotografije bebe predstavlja klasični oblik lažne vijesti i širenja dezinformacija kao i grubog zloupotrebljavanja djece.\n“Policija je upoznala nadležno tužilaštvo i postupanje u odnosu na ovaj slučaj je u toku”, naveli su iz Uprave policije.\nPOLITIKA Aktuelno - 05.03.2021-11:02\nREGION Aktuelno - 05.03.2021-07:08\nMeđu građanima koji glasaju u Nikšiću, a žive i rade u Srbiji i imaju dvojno državljanstvo je, prema saznanjima Dnevnih novina, Ivana Đukanović, ćerka...


VI DAJETE IDEJU, BIZNIS ANĐELI PARE - Biznis Planet - Izrada biznis planova i investicionih projekata\nVI DAJETE IDEJU, BIZNIS ANĐELI PARE\nBeograd -- Poslovni anđeli su investitori koji ulažu sredstva u kompanije na početku razvoja, ali i u projekte ili ideje koje neki potencijalni preduzetnik može da ima.\nOni zauzvrat uglavnom dobijaju udeo u vlasništvu ili procenat dobiti, dok se retko odlučuju za investiciju u vidu pozajmice, prenosi 24 sata.\n"Zbog nedostatka investicionog kapitala, u Srbiji razvoj malih preduzeća nije nimalo lak i zato se, ukoliko ne postanu profitabilna u ranoj fazi, većina još na početku ugasi. Poslovnim anđelima je investiranje u ranoj fazi projekta atraktivno jer, iako predstavlja rizik, može za njih da znači i veliku dobit", objašnjava Aleksandar Čabrilo, osnivač Mreže poslovnih anđela Srbije.\nMreža čiji je on osnivač (Serbian Business Angels Network - SBAN) trenutno okuplja oko 20 investitora koji sa spremnim kapitalom čekaju nove ideje, međutim, projekata u koje bi uložili očigledno nedostaje.\n"Kod nas ljudi traže razlog da nešto ne urade. Ideja ima, ali su uglavnom nedovoljno razrađene, pa se najčešće svode na fantaziranje. Biti inovativan je svakako potrebno, ali ljudi ne shvataju da ne treba izmišljati rupu na saksiji. Mnogo je proizvoda u svetu kojih na našem ili evropskom tržištu nema, a sa današnjim tehnologijama ceo svet je postao mali, treba razmišljati globalno, razvijati proizvode ili usluge ovde, a prodavati ih u inostrantsvu", kaže Čabrilo.\nPreduzetnicima SBAN omogućava da svoje poslovne ideje predstave na njihovom veb-portalu, a investitori, članovi mreže, preko portala imaju uvid u njih.\n"Kako su biznis anđeli najčešće dokazani preduzetnici, osobe koje su dugo na visokim funkcijama u uspešnim kompanijama ili su njihovi vlasnici, njihov novac naziva se i pametnim, jer će vam, osim ulaganja, ponuditi i svoje iskustvo, važne kontakte i menadžerske savete", navodi Čabrilo.


Svetski ekonomski forum: Digitalizacija u SRB pametan potez\nTanjug 14. aprila 2021. 07:45\nBEOGRAD – Svetski ekonomski forum (WEF) objavio je video prilog o Srbiji, odnosno o procesu digitalizacije u našoj zemlji, ističući da je taj pametan potez omogućio Srbiji da uštedi 180 miliona stranica papira.\nU videu-klipu koji je objavljen na Tviter nalogu Svetskog ekonomskog foruma, navodi se da je Srbija prešla na e-upravu 2017. godine, od kada građani mogu da pristupe uslugama javnih institucija onlajn.\nOva promena, kako se navodi, dovela je do velikog pada upotrebe papira. Do danas, Vlada je uspela da sačuva 180 miliona stranica papira A4 formata, navodi Svetski ekonomski forum.\n„Ako to prevedete na drveće, struju i vodu što je potrebno da se proizvode taj papir, to bi značilo da smo od juna 2017. godine do danas uspeli da sačuvamo 900 tona papira, što je 18.000 drveća, 76 miliona litara vode i više od 6.000 megavat sati električne energije“, rekla je premijerka Ana Brnabić u prilogu.\nKako je dodala, digitalizacijom uprave, vlada postaje efikasnija, transparentnija, a povećava se i poverenje građana, jer im je e-uprava dostupna 24 sata sedam dana u nedelji, 365 dana u godini.\nBrnabić je istakla i da su javne institucije i tokom pandemije nastavile da pružaju usluge građanima neprekidno.\n„Stvari za koje je pre godinu dana bilo potrebno fizičko prisustvo, kao što je upis dece u vrtiće, škole, tokom pandemije su uspele da se digitalizuju“, rekla je premijerka Srbije.\nSanda Savić dobitnica nagrade „Kapetan Miša…\nVojvodina: Za razvoj organske proizvodnje-devet miliona RSD\nSledeće nedelje počinje isplata otpremnina za radnike…


Zvezda još čeka revanš za "kec u Nišu"! - Sportske.net\nZvezda još čeka revanš za "kec u Nišu"!\nOdmah nakon proslave Uskrsa u fudbalskom šampionatu Srbije nastavlja se borba za titulu, Evropu i opstanak a lidera na tabeli čeka okršaj sa neugodnim Radničkim iz Niša.\nProlećni deo sezone u Jelen Superligi biće nastavljen već u utorak, kada su na programu utakmice 25. kola domaćeg šampionata.\nPobede Crvene zvezde i Partizana u okviru prethodnog kola uslovile su da bodovna razlika između lidera na tabeli i branioca trofeja ostane ista a malo je onih koji veruju da će se situacija promeniti posle duela koji nas očekuju u utorak.\nZagovornici teorije da "večiti derbi" odlučuje pitanje prvaka zanemaruju duele Crvene zvezde sa Radničkim iz Niša i gostovanje Partizana u Kruševcu, ali Beograđane ne čeka nimalo lak posao.\nCrvena zvezda bi trebalo da ima lakši posao jer na domaćem terenu dočekuje ekipu koja tokom prolećnog dela sezone ne liči na onu koja je bila hit jeseni.\nRadnički iz Niša više ne spada u red ekipa koje se bore za treću poziciju na tabeli ali "Real sa Nišave" ne bi smeo da bude potcenjen od strane izabranika Slaviše Stojanovića.\nIstorija kaže da je Zvezda poslednju pobedu u prvenstvu nad Radničkim ostvarila 2. septembra 2012. godine kada je na "Marakani" bilo 3:2 za domaći sastav.\nOd tog trenutka dva tima su se sastajala tri puta, od čega jednom u Kupu Srbije, a Radnički je dva puta uspevao da ostane nesavladan.\nNa poslednja dva prvenstvena susreta Zvezda je protiv Radničkog osvojila samo jedan bod a crveno-belima još uvek u glavi odzvanja onaj "kec u Nišu" iz 19. kola prethodnog šampionata.\nRevanš za taj poraz nije usledio tokom jesenjeg dela tekuće sezone jer je Radnički uspeo da ostane nesavladan na svom terenu (1:1), pa nema sumnje da je predstojeći okršaj šansa da Crvena zvezda naplati sve dugove.\nUtakmica Crvena zvezda - Radnički igra se u utorak sa početkom od 18 časova a samo tri dana kasnije crveno-beli odlaze u goste "večitom rivalu" na "derbi odluke".


Radio BIR - Mediji: BiH vratila nadu u plasman na Euro\nMediji: BiH vratila nadu u plasman na Euro\nSub 13 Jun, 2015\nBrojni svjetski i regionalni mediji pišu kako se reprezentacija Bosne i Hercegovine pobjedom protiv Izraela rezultatom 3:1 u Zenici vratila "iz mrtvih" u utrci za plasman na Euro 2016 koji se održava u Francuskoj.\nBritanski "Daily Mail" piše kako je fudbalska reprezentacija BiH protiv Izraela ostvarila laku pobjedu i sačuvala šanse za plasman na Evropsko prvenstvo u Francuskoj.\n"Napadač Manchester Cityja Edin Džeko je vodio BiH do pobjede protiv Izraela čime su uvećali šanse za plasman na Europsko prvenstvo 2016", navodi ovaj list.\nPortal "Channel NewsAsia" piše kako je selekcija BiH pobjedom nad Izraelom u velikoj mjeri vratila nadu u plasman na Euro 2016.\nTurski "TRT Spor" također je pisao o, kako se navodi, vrlo značajnoj pobjedi za BiH protiv reprezentacije Izraela kojom se ekipa BiH vratila iz mrtvih u trku za plasman na Euro 2016.\nIzraelski list "The Times of Israel" navodi kako je BiH pobijedila Izrael u, kako kažu, vrlo napetoj i neizvjesnoj utakmici.\n"Ovaj rezultat je umanjio šanse Izraela za plasman na takmičenje. BiH narednu utakmicu igra protiv Belgije", navodi ovaj list dodajući da selekcija BiH sada ima veće šanse za plasman na Euro u Francusku.\nPortal "Focus News" navodi da je ovom pobjedom BiH u velikoj mjeri sačuvala nadu za odlazak na Euro 2016.\n"Ovo je bila druga uzastopna pobjeda selektora Mehmeda Baždarevića sa selekcijom BiH u kvalifikacijama za Euro 2016. Ovom pobjedom su zadržali nadu za jedno od mjesto koje vodi na Euro", navodi ovaj portal.\nSrbijanski "Blic" također piše kako je ekipa BiH pobjedom nad Izraelom ostala u igri za EP.\n"Fudbaleri Bosne i Hercegovine ostali su u igri za plasman na Evropsko prvenstvo pošto su u šestom kolu grupe B savladali Izrael na svom terenu sa 3:1. Bosna i Hercegovina je održala šanse da se nađe na prvenstvu Evrope, jer je bila bolja od Izraela", navodi srbijanski list.\nRezultati šestog kola grupe "B" kvalifikacija za EURO 2016: BiH - Izrael 3:1, Vels - Belgija 1:0, Andora - Kipar 1:3.\nPoredak na tabeli: Vels 14 bodova, Belgija 11, Izrael 9, Kipar 9, BiH 8, Andora 0.\nParovi sedmog kola (3. septembra): Belgija - BiH, Kipar - Vels, Izrael - Andora.\nViše iz kategorije: « Propustili priliku plasirati se na Evropsko prvenstvo Upitan odlazak sportista iz BiH na Specijalne ljetne olimpijske igre »


Politički komentatori sa levice su političke i ekonomske događaje dugo analizirali koristeći koncept neoliberalizma. U središtu tog koncepta je ideja da jedino nesputano funkcionisanje tržišta može osigurati ekonomski rast, radna mesta, dohodak i bogatstvo.Ukidanje „birokratskih ograničenja“, ne samo u regulaciji trgovine, već i u domenima zaštite životne sredine, tržišta rada i finansijskih usluga, bilo je glavno obeležje svih neoliberalnih projekata u svetu zapadnog kapitalizma.\nTome se sada bliži kraj. Godinu u koju smo ušli obeležiće ekonomski nacionalizam u kojem će grube fiskalne mere za podsticanje rasta biti udružene sa merkantilističkim i protekcionističkim politikama postavljanja prepreka ne samo protoku roba i usluga, nego i radne snage.\nPlanovi za napuštanje različitih oblika neoliberalizma i približavanja ekonomskom nacionalizmu već su spremni – ne samo u SAD, već i širom Evrope. Zasad se ekonomski nacionalizam otvoreno primenjuje samo u Mađarskoj, mada ni Poljska ne zaostaje mnogo. U veći deo evropskih društava ekonomski nacionalizam još nije stigao i zasad ga zastupaju samo opozicione populističke partije.\nU optimističkom scenariju, situacija bi mogla ostati nepromenjena i u 2017. Pobeda Alexandera Van der Bellena na predsedničkim izborima u Austriji pokazuje da je možda još uvek moguće sprečiti uvođenje političkog populizma i ekonomskog nacionalizma kao zvaničnih državnih politika.\nDrugi smatraju da ovaj ishod treba tumačiti kao izuzetak od pravila, kao prolazno odstupanje od sve jačeg trenda populizma, i tvrde da će Partija slobode zapravo imati koristi od Van der Bellenove pobede, jer će je glasači još odlučnije podržati na opštim izborima koji pobedniku daju stvarnu moć za sprovođenje promena.\nEvo mog scenarija iz noćnih mora. Verovatno nisu potrebni novi teroristički napadi poput onih u Nici i Berlinu da bi Partija za slobodu (PVV) Geerta Wildersa osvojila najviše glasova u Holandiji na izborima u martu. PVV možda neće imati većinu, ali biće u poziciji da formira vladu koja će iskoristiti raširen otpor prema EU i zajedničkoj valuti.\nTako će se pripremiti teren za održavanje referenduma o članstvu u evrozoni 2018, a vlada koju predvodi PVV će već 2017. početi da primenjuje one delove svog projekta ekonomskog nacionalizma koji se mogu sprovoditi donošenjem odluka na nacionalnom nivou.\nOhrabreni tom pobedom, u odsustvu političke alternative na levici, glasači u Francuskoj će izabrati Marine Le Pen za prvu francusku predsednicu i tako pripremiti teren za uvođenje ekonomskog nacionalizma, što će biti velika promena za Republiku i sva postignuća 60 godina evropskih integracija. Predsednica Le Pen će raspisati referendum o evru i početi da sprovodi poteze kojima se francuski radnici štite od međunarodne konkurencije.\nAntiislamistička politika će osigurati široku podršku javnosti za takvu promenu kursa. U Italiji će se nastaviti sukobi Evropskog saveta i italijanske vlade oko problematičnog bankarskog sektora. Pokušaji da se zaobiđu stroga pravila EU samo jačaju anti-EU raspoloženje, a Pokret pet zvezda će postati najjača partija u zemlji. Ekonomski populizam i protivljenje zajedničkoj valuti će steći većinsku podršku i Italija će se priključiti nizu zemalja koje žele da odustanu od evra.\nPosle svega toga zamisliće se i glasači u Nemaćkoj – jednoj od zemalja koje najzdušnije podržavaju EU – a kancelarki Angele Merkel i Socijaldemokratskoj partiji neće biti lako da vode kampanju dok birači gledaju kako zemlja gubi jednog po jednog partnera u Evropi, da bi na kraju verovatno ostala jedini neto finansijer sve manje Evropske unije.\nEvropski stub nemačke političke ekonomije je ugrožen. Već u martu će se zahuktati pregovori o razlazu sa Britanijom, a strategija Komisije, koja želi da maksimalno podigne cenu izlaska, naći će se pred ozbiljnim teškoćama zbog sve dubljih pukotina u samoj Evropskoj uniji. Što je veći broj zemalja koje dovode u pitanje evro i Evropsku uniju, to će cena koju će Britanija na kraju platiti biti niža, a projekat evropskih integracija će izgledati sve manje privlačno.\nPromene u EU teku paralelno sa dramatičnim promenama politika u SAD. Trumpova administracija bi pad vrednosti evra mogla protumačiti kao još jedan dokaz evropskog merkantilizma i uzvratiti merama trgovinske politike zbog kojih će se izvozno orijentisane ekonomije Nemačke i Holandije naći pod velikim spoljnim pritiskom.\nTo je početak politike uzvratnih udara, što će dovesti do dalje dezintegracije, i na globalnom i na regionalnom nivou. Trgovinski i valutni rat koji se sprema pružiće dodatne podsticaje za pribegavanje politikama ekonomskog nacionalizma (kao da ih već nema dovoljno).\n(Izvor: Social Europe)


MALI IZJAVIO: Iz Evrope stižu OHRABRUJUĆE ekonomske prognoze za Srbiju\nMinistar finansija Siniša Mali, Foto: Printscreen\nOn je precizirao da Evropska komisija za Srbiju predvidja rast BDP od 5,3 odsto za 2021. godinu\nObjavljeno: 12.05.2021. 17:27h\nMinistar finansija Siniša Mali izjavio je danas da iz Evrope i sveta stižu veoma ohrabrujuće ekonomske prognoze za Srbiju, pa je tako Evropska komisija (EК) u novoj ekonomskoj prognozi za 2021. godinu predvidela rast bruto domaćeg proizvoda (BDP) Srbije od 5,3 odsto za ovu godinu, što je poboljšanje za 0,5 odsto u odnosu na jesenju projekciju.\nOn je u saopštenju naveo da je Srbija prvi kvartal završila sa rastom BDP-a od 1,2 odsto, a da je bio projektovan minus od 1,3 odsto, tako da se otvara realna ekonomska mogućnost da do kraja godine bude ostvaren rast koji je veći od projektovanih šest odsto.\n"Ukoliko se to desi, bićemo još jednom medju ubedljivo najuspešnijim zemljama u Evropi po stopi privrednog rasta, što je jasno i iz projekcija Evropske komisije. Srbija je započela ovu godinu snažno i ofanzivno na svim ekonomskim frontovima. Tome su značajno doprinele monetarne i fiskalne mere koje smo doneli, odnosno tri paketa podrške privredi i stanovništvu, ali i stabilni poslovni ambijent u zemlji", rekao je Mali.\nOn je precizirao da Evropska komisija za Srbiju predvidja rast BDP od 5,3 odsto za 2021. godinu, što je poboljšanje u odnosu na jesenju prognozu, koja je predvidjala rast od 4,8 odsto, dok se za 2022. godinu predvidja rast od četiri odsto.\n"Sudeći po ovim projekcijama, Srbija će biti bolja od proseka u Evropskoj uniji i evrozoni kada je reč o privrednom rastu", rekao je ministar i podsetio da se u EU projektuje rast od 4,2 odsto, a u evrozoni 4,3 odsto.\nPrema njegovim rečima, posmatrano pojedinačno po zemljama, jedino Španija (5,9 odsto) i Francuska (5,7 odsto) imaju bolje projekcije od Srbije i to samo zato što su imale veći pad BDP u 2020, dok iz regiona jedino Crna Gora ima veću projekciji rasta za 2021. godinu (7,1 odsto), jer je imala veliki pad od čak 15,2 odsto u 2020. godini.\nOn je dodao da Evropska komisija predvidja da će stopa nezaposlenosti u 2021. u Srbiji iznositi 9,3 odsto, dok se za 2022. očekuje pad na 8,5 odsto.\nPo rečima ministra podaci pokazuju da danas u Srbiji postoji rast u svim važnim sektorima privrede i da ;mu je drago što sve važne medjunarodne institucije, kao što su Svetska banka, Medjunarodni monetarni fond (MMF) i Evropska komisija, imaju konsenzus o veoma visokoj stopi privrednog rasta.\nIstakao je da dobre ekonomske rezultate Srbije primećuju predstavnici finansijskih i drugih institucija, za razliku od pojedinih domaćih predstavnika ekonomske i druge javnosti.\n"Mnogi su govorili da Srbija ove godine ne može da dostigne projektovane stope privrednog rasta. Sada je te kritičke glasove demantovala realnost. Naš jedini zadatak za dalje je da još više ubrzamo otvaranje ekonomije i stvorimo kolektivni imunitet kroz bržu masovnu imunizaciju. To su jedina dva puta koja će nas dovesti do prosperitetnije budućnosti", ocenio je Mali.\nUkoliko još niste, PRIJAVITE SE ZA POMOĆ DRŽAVE! SUTRA kreće isplata prvih 30 EVRA\nSiniša MaliEvropska komisijaBDPSrbijaEkonomske prognoze\nSARKOZIJA ČEKA ZATVORSKA KAZNA? Tužilaštvp je REKLO SVOJE


Pomoćnica ministra trgovine Srbije Olivera Jocić je rekla da iako međunarodni trgovinski sistem prolazi kroz ozbiljne izazove, kako ih nazivaju - "trgovinki rat" ili "carinski rat", što je preterano, taj sistem se nikada neće raspasti.\n- Nezamisliv je scenario o raspadu međunarodnog ekonomskog sistema - naglasila je Jocić.\nPodsetila je da je STO globalna organizacija sa 164 zemalja i carinske teritorije, što je 84 odsto svih zemalja sveta.\nVeća pravna sigurnost i bolje povezivanje\n- Smatramo da je to signal sigurnosti i predvidivosti koji je važan za privlačenje straniih investicija - kaže Jocić.\nOna je podsetila da Srbija ima sa EU Sporazum o stabilizaciji i pridruživanju, zatim u regionu CEFTA sporazum, sporazume o slobodnoj trgovini sa pojedinim zemljama, kao i da je u decembru otvoreno pregovaračko poglavlje 30 koje se odnosi na ekonomske odnose sa inostranstvom, čiji je važan deo i STO.\n- Spremni smo da se potpuno integrišemo u međunarodni ekonomski sistem, članica smo MMF-a i Svetske banke, a sve te procese ćemo zaokružiti članstvom u STO - navela je Jocić.\nKako je rekla, članstvo u STO bi Srbiji donelo rast izvoza, priliv direktnih stranih investicija i ekonomski rast.\n- U završnoj smo fazi i računamo na podršku parlamenta, ali i drugih partnera i EU - poručila je Jocić.\nTražimo zajednička rešenja\nSTO: Trgovinske barijere već utiču na oporavak globalne privrede\nAmerika podnela TUŽBU PROTIV KINE u STO zbog osporavanja patentnih prava\nKako je rekao, to je značajan skup zbog aktuelnosti, ali i kompetencija učesnika.\n- Siguran sam da smo saglasni u stavu da su susreti u parlamentu veoma važni da prezentujemo stavove i zajednički tražimo rešenja - rekao je Milićević.\nOn je kazao da Skupština Srbija sa parlamentima u regionu učestvuje u iznalaženju rešenja za regionalna pitanja.\n- Razmena iskustva je pravi i jedini način za rešavanje ovako složenih pitanja - dodao je potpredsednik srpskog parlamenta.


Gatalica: Upravni odbor adresa za pregovore u Narodnom pozorištu - Kultura - Dnevni list Danas\nPočetna » Kultura » Gatalica: Upravni odbor adresa za pregovore u Narodnom pozorištu\nUpravni odbor Narodnog pozorišta u Beogradu je i dalje adresa na kojoj u svakom trenutku mogu da se zakažu razgovori i pregovori.\n0Piše: Fonet 09. novembra 2018. 21.59\nUO se nije obeshrabrio jednim propalim pokušajem pregovora 1. novembra, napisao je predsednik UO Narodnog pozorišta Aleksandar Gatalica u kratkoj SMS poruci novinaru Politike, koju list prenosi u strašnjem broju.\nGatalica je u prvi mah, kako navodi list, odgovorio da je na sastanku i da nema vremena za razgovor o situaciji u nacionalnom teatru i štrajku glumaca zbog zahteva za smenom upravnika pozorišta Dejana Savića, ali je sat kasnije stigla poruka.\n„Upravni odbor želi da razgovara zajedno i pojedinačno sa svakim iz Narodnog pozorišta u Beogradu, ali sagovornik mora da dostavi svoje zahteve za pregovore. O bezuslovnim zahtevima ne možemo razgovarati, već samim tim što su bezuslovni“, napisao je Gatalica. On je poručio da stoji „na raspolaganju za razgovor“.\n„Svi znaju da mogu da kontaktiraju samnom u svakom trenutku“, naveo je Gatalica. Upravnik Narodnog pozorišta Dejan Savić smenio je 15. oktobra Željka Hubača sa mesta direktora Drame, što je naišlo na oštru reakciju brojnih umetnika i članova ansambla Drame koji su, izražavajući protest, zatražili Savićevu smenu.\nSavić je izajvio da neće podneti ostavku i da je njegov mandat u rukama Vlade Srbije, a premijerka Ana Brnabić je, komentarišući krizu u nacionalnom teatru, poručila da funkcije sa sobomnose i odgvornost. Ne može se reći „Vlada me je postavila, Vlada nek me smeni“, izjavila je Brnabić povodom situacije u Narodnom pozorištu i zahteva za smenu upravnika Dejana Savića i poručila da, ako neko prihvati funkciju u Upravnom odboru, mora da prihvati i odgovornost.\naleksandar gatalica, narodno pozoristeBeograd


Očuvanje voda – Održivo poslovanje\nOčuvanje vodaJovana Prtina2021-07-13T10:11:29+00:00\nBRIGA ZA OČUVANJE VODA\nTokom 2020. godine nastavljeno je sa ulaganjima u sisteme za navodnjavanje čime je povećana ukupna površina obradivog zemljišta pod sistemima za navodnjavanje, a plan je da se s tim nastavi i u narednim godinama.\nDelta Agrar godinama unazad ulaže u najsavremenije sisteme za navodnjavanje koji dodatno optimizuju potrošnju vode, odnosno tačno određuju neophodne količine vode za nesmetan rast i razvoj biljaka. Korišćenjem elaborata o izdašnosti bunara i postavljanjem vodomera, optimizuje se potrošnja vode na svim lokacijama. Kvalitet vode u bunarima kontroliše se na mesečnom nivou, a izveštaji o potrošnji redovno se dostavljaju JVP „Srbijavode“. Takođe, precizna poljoprivreda omogućava lakše praćenje i optimizaciju potrošnje vode za potrebe proizvodnje.\nZa zalivanje voćnjaka, povrtnjaka i ratarskih kultura koriste se najsavremeniji sistemi za navodnjavanje – kap po kap sistemi, kojima se reguliše i optimizuje potrošnja. Automatskim praćenjem potreba biljaka sistemi za navodnjavanje se prilagođavaju njihovim potrebama. Na farmama se koriste pojila koja sprečavaju prskanje i prekomernu potrošnju vode za piće. Kako bi se povećao stepen iskorišćenosti vode, pazi se da količina vode koja se distribuira ne bude veća od norme navodnjavanja, jer će biljka usvojiti samo potrebnu količinu vode za rast i razvoj biomase, dok se ostatak gubi preko evaporacije i ispiranja. Važan faktor pored norme jeste vreme navodnjavanja, kao i izbor kapaljki koje će uniformno distribuirati vodu biljkama.\nSve fabrike Food Processing grupe sadrže filtere za prečišćavanje otpadnih voda. Kvalitet vode proverava se četiri puta godišnje. Kao rezultat kontrolisane potrošnje, rentabilne upotrebe vode za zalivanje zelenih površina, održavanja tehničke infrastrukture objekta i niza redovnih aktivnosti sektora za tehničko održavanje i obezbeđenje, ostvarene su značajne uštede u objektu DTS.\nZagađenje recipijenata ispuštanjem otpadnih voda u servisima Delta Motorsa i Delta Automotoa, kao i skladišno-distributivnog centra DTS sprečava se tretmanom otpadnih voda pre ispuštanja u revizije ili gradski kolektor. Periodičnim ispitivanjem otpadnih voda koje vrši Gradski zavod za javno zdravlje Beograd utvrđeno je da je sadržaj opasnih materija u svim objektima u granicama ekološki dozvoljenih referentnih vrednosti. Količine ispuštene otpadne vode u Delta Automotou se mere na dnevnom nivou, a izveštaji o ispuštenim količinama se periodično dostavljaju nadležnim institucijama.\nDelta Agrar brine i o prirodnom rezervatu, ribnjaku u Svilojevu, na imanju Jedinstvo d.o.o. Ribnjak je proglašen prirodnim rezervatom 2011. godine i zauzima površinu od 150 ha. Čine ga više jezera i manjih ostrva veličine 50 ha sa florom i faunom na koju ne sme da se utiče bez kontrole i dozvole Republičkog zavoda za zaštitu životne sredine. Zabranjeno je sečenje trske i rogoza koji rastu na ostrvcima, hvatanje, držanje i ubijanje čaplji, uništavanje njihovih legala, područja razmnožavanja i staništa. Zabrana se reguliše Zakonom o zaštiti prirode, Pravilnikom o proglašenju i zaštiti strogo zaštićenih divljih vrsta biljaka, životinja i gljiva, a Pokrajinski zavod za zaštitu prirode donosi rešenja koja prate ove zakone.


Piše: EXIT Fondacija02.11.201530 aprila, 2018Nema komentara\nNamera i vizija zajedničkog projekta Exita i NIS-a, je da ovi mladi heroji budu ambasadori svih nas i da kroz svoje lične primere predstave budućnost na delu. Rezultat višegodišnjeg projekta „Youth Heroes“ i njegove aktivne promocije pozitivnih uzora mladima, može da stimuliše dolazeće generacije da aktivno učestvuju u društvu koje vrednuje znanje, kreativnost i rad.\nPravo prijave imaju svi mladi sa državljanstvom Srbije ili sa prebivalištem na teritoriji Republike Srbije uzrasta od 15 do 30 godina koji imaju posebna dostignuća, nagrade, priznanja iz oblasti obrazovanja/nauke, preduzetništva, društvenog aktivizma, kulture/umetnosti i kreativnih industrija. Prijavni formular dostupan je sajtu www.exitfest.org ili na ovom linku, a prijave sa konkursnim obrascem slati na email [email protected] do 23. novembra 2015. godine.\nPrethodna vestOPENS Dan u Kineskoj četvrti\nSledeća vestKaškajiš Omladinska prestonica Evrope, Novi Sad među tri najbolja kandidata


Vučić i Brnabić OBRAĆAJU SE NACIJI U 18 SATI: Evo o kojim temama će oni govoriti\nPrimarna tema biće situacija sa koronavirusom u Srbiji.\nPredsednik Srbije Aleksandar Vučić i premijerka Ana Brnabić obrati će se javnosti danas u 18 sati.\nKako se saznaje, teme obraćanja predsednika i premijerke biće situacija u vezi sa koronavirusom, aktuelno stanje na Kosovu i Metohiji, ali i dezinformacije iz Crne Gore u vezi sa respiratorima.\nPodsetimo, u Srbiji je do 15 časova 27. marta 2020. godine registrovano ukupno 528 potvrđenih slučajeva COVID 19. Od poslednjeg izveštaja do 15 časova 27. marta 2020. godine testirani su uzorci 259 osoba od kojih je 71 pozitivno i 188 negativno na novi korona virus. Od potvrđenog...\nPredsednik Srbije Aleksandar Vučić i premijerka Ana Brnabić obrati će se javnosti sutra u 18 sati Predsednik Srbije Aleksandar Vučić i premijerka Ana Brnabić obrati će se javnosti sutra u 18 sati.Kako saznajemo, teme obraćanja predsednika i premijerke biće situacija u...


Vlada daje 30 miliona KM pomoći ugostiteljsko-turističkom sektoru u Federaciji BiH | MONDOBA\nVlada daje 30 miliona KM pomoci ugostiteljsko turistickom sektoru u Federaciji BiH\nVlada daje 30 miliona KM pomoći ugostiteljsko-turističkom sektoru u Federaciji BiH 0 Podijeli Podijeli na facebook Podijeli na twitter Podijeli na viber Pošalji na mail\n20.10.2020. / 15:12 15:25\nAutor Željko Svitlica 20.10.2020. / 15:12 15:25\nJavni poziv će biti raspisan ove sedmice, a svi koji budu ispunjavali uslove moći će se prijaviti,\nMinistar ekologije i turizma Federacije BiH Edita Đapo informisala je danas predsjednika Udruženja turističkih privrednika FBiH Senada Halilovića da će ovo ministarstvo raspodijeliti 30 miliona KM pomoći ugostiteljsko-turističkom sektoru, hotelijerima, turističkim agencijama i vodičima, piše Srna.\nĐapo je Haliloviću na sastanku u Sarajevu rekla da će javni poziv biti raspisan ove sedmice, a svi koji budu ispunjavali uslove moći će se prijaviti, saopšteno je iz Ministarstva ekologije i turizma FBiH.\nU saopštenju se navodi da će iznos finansijske pomoći privrednim subjektima u ovom sektoru biti određivan prema broju radnika i uplati poreza u 2019. godini.\nĐapo je informisala Halilovića i o tome koliko je novca iz Federalnog fonda za stabilizaciju privrede plasirano u turističko-ugostiteljski sektor.\nOna je rekla da je federalno Ministarstvo ekologije i turizma sva sredstva iz svog budžeta za ovu godinu namijenjena za podršku razvoju turizma preusmjerilo u Fond za stabilizaciju privrede s ciljem ublažavanja negativnih ekonomskih posljedica uzrokovanih pandemijom virusa korona.\nPrema podacima federalnog Ministarstva finansija i Poreske uprave FBiH, za subvencionisanje poreza i doprinosa obveznicima turističko-ugostiteljske djelatnosti za april, maj i jun iz Fonda za stabilizaciju privrede izdvojeno je 8.652.527 KM, navodi se u saopštenju.\nĐapo je predstavnika turističkih privrednika upoznala i o izradi dokumenta "Smjernice i protokoli za zdravstvenu zaštitu od kovida 19 u turizmu", koji je pripremio USAID u okviru Projekta podrške održivom ekonomskom razvoju BiH.\nOna je navela da je dokument sažet u šest poglavlja i sadrži smjernice i protokole za zaštitu zdravlja u situaciji pandemije kovida 19 za sve pružaoce usluga u turističko-ugostiteljskom sektoru.


Krstajić je u subotu, oko podneva, na Instragramu objavio kolaž fotografija napravljenih u vezi sa spornim momentom iz 66. minuta, kada su Fabijan Šer i Štefan Lihtštajner obgrlili Aleksandra Mitrovića i zajedničkim snagama ga oborili u kaznenom prostoru Švajcarske. Nemački arbitar Feliks Brih ne samo da nije "svirao" jedanaesterac za Srbiju, već je dosudio prekršaj u napadu Mitroviću, a potom mu dao i žuti karton zbog protesta.\nFoto: mladenkrstajic20 / Instagram\nObjava Mladena Krstajića na Instagramu\n"Nažalost, samo Srbi su izgleda osuđeni na selektivnu pravdu, nekad prokleti Hag a danas u fudbalu VAR...", napisao je Krstajić na pomenutoj društvenoj mreži i tako izrazio svoje nezadovoljstvo što novom, video-tehnologijom, nije pregledan sporni momenat koji bi značajno mogao da utiče na drugačiji ishod susreta u Kalinjnigradu.\nTrenutak kada Šer i Lihtštajner obaraju Mitrovića\nPodsetimo, posle poraza od Švajcarske, "orlovi" u sredu treba da pobede moćni Brazil ne bi li se našli u nokaut fazi Mundijala, dok će u suprotnom spakovati kofere i krenuti kući, jer ne mogu na drugačiji način da se nađu među dve ekipe koje iz E grupe idu u osminu finala. Brazil i Švajcarska vode sa po četiri boda, Srbija ima tri, a otpisana Kostarika nijedan. Čak i da "orlovi" odigraju nerešeno sa Brazilom, a Kostarika savlada Švajcarce, čime bi Srbija i "sajdžije" imale po četiri boda, Švajcarska bi išla dalje jer je bila bolja u međusobnom duelu.\nKako, uopšte, funkcioniše VAR?


Vukovci krenuli na nagradno putovanje - Dnevnik Juga\nPočetna / GRADOVI / Leskovac / Vukovci krenuli na nagradno putovanje\nVukovci krenuli na nagradno putovanje\nMaturanti leskovačkih srednjih škola koji su školovanje završili sa diplomom „Vuk Karadžić“ krenuli su ovog jutra na ekskurziju po centralnoj i zapadnoj Srbiji, koju preko Kancelarije za mlade finansira Grad Leskovac.\nOko 60 leskovačkih srednjoškolaca će tokom šest dana obići Kruševac, crkvu Lazarica, manastir Žiča, Zlatibor, Mokru Goru, Drvengrad, Bajinu Baštu, Tršić, Valjevo, Beograd, Kragujevac, Topolu, Oplenac, Bukovičku Banju, manastir Studenica i Kopaonik.\nU ime grada, srećan put vukovcima je poželela pomoćnica gradonačelnika Leskovca, Ana Jovanović. “Znam da nije lako biti najbolji u onome što radite i upravo zbog toga je Grad Leskovac odabrao ovaj način da vas nagradi za sve vaše uspehe u dosadašnjem školovanju. Imajući u vidu prošlogodišnje iskustvo vukovaca, verujem da ćete se na ovoj ekskurziji lepo provesti i zabaviti, i što je takođe bitno, da ćete imati priliku da bolje upoznate svoju zemlju i sve njene lepote”, rekla je Ana Jovanović.\nPrethodni Hitna pomoć u Leskovcu intervenisala 117 puta za 24 časa\nSledeći Uređuje se Bojnički kej


Više od 1,4 milijarde telefonskih pretplatnika u Kini china radio international\nViše od 1,4 milijarde telefonskih pretplatnika u Kini\n2013-02-26 16:08:26 cri\nMinistarstvo za informacije Kine je juče objavilo podatak da u Kini ima više od milijardu i četristo miliona telefonskih pretplatnika, od kojih je milijardu i 120 miliona pretplatnika mobilne telefonije i 280 miliona pretplatnika fiksne telefonije.\nTreća generacija mobilnih telefona (3G) predstavlja vrhunac u razvoju kineske telekomunikacije. U januaru je broj pretplatnika 3G mreže porastao za 13,08 miliona, pa je ukupan broj pretplatnika dostigao 24,6 miliona. Zbog brzog povećanja broja pretplatnika ove mreže, rast mobilnog internet saobraćaja iznosi 54 odsto više nego prošle godine.\nU poslednjih nekoliko godina, Kina je uložila napore da bi stanovnicima sela i udaljenih oblasti olakšala korišćenje telefona. Od ukupnog broja telefonskih pretplatnika u Kini, 88 miliona je iz kineskih sela.


Vučić: Pregovaramo sa Luj Vitonom, Pradom, Gučijem... - Infobrif\nVučić: Pregovaramo sa Luj Vitonom, Pradom, Gučijem…\nObjavljeno 23.06.2019. u 13:30\nBEOGRAD – Rezultati sve govore i ne mogu se poricati, poručuje predsednik Aleksandar Vučić i dodaje da je vlast odgovorna prema građanima i državi, dok opozicija izlazi u susret očekivanjima ostrašćene, frustrirane manjine, koju ne interesuje realnost i zbog toga i pravi političke greške.\nOn je rekao danas da više ne želi da komentariše Boška Obradovića i njemu slične i da o svemu dovoljno pokazuju rezultati aktuelne vlasti i opozicije dok je bila na vlasti.\n„Previše sam to radio u prethodnom periodu sa svima njima, moje je i naše da vodimo politiku u interesu građana, a ne da se dodvoravamo ekstremnoj manjini koja će svaki put kada nešto pametno uradimo da nam skoči na leđa i da kaže – ej beži od toga pametnog i vrati se u naš prljavi mulj iz kojeg nema političkog izlaza“, naveo je Vučić komentarišući to što je Boško Obradović pre dva dana pozivao na pomirenje i dijalog sa vlašću, a onda govorio sve suprotno.\nZapitao je koliko je opozicija kada je bila na vlasti otvorila fabrika u Novom Sadu, Kraljevu, Čačku, Leskovcu i Vranju:\n„Nijednu“, podseća, sa izuzetkom Benetona, dok je on lično sa svojim timom otvorio 15 fabrika u tih pet mesta.\n„To su rezultati i to ne možete da izbrišete“, poručio je Vučić i dodao da na kraju, bez ozbzira da li je neko lep ili krezub, ostaje to koliko je fabrika otvoreno, kilometara autoputa napravljeno, pruga, parkova, koliko je ljudi zaposleno, ekonomski rezultati… , dok je sve drugo prazna priča.\n„Ovo nije pitanje obračuna sa pojedinim političarima, već šta iza njih ostaje i šta su uradili“, naglasio je Vučić.\nDodaje da se zato oni nalaze na političkoj stromoglavici, jer se dodvoravaju užasno malom broju ljudi, od svega nekoliko hiljada, koji su ostrašćeni i ekstremni i imaju lične frustracije.\nVučić je naveo da njegovi politički protivnici zato i donose loše političke odluke.\n„Mi ćemo odgovorno i ozbiljno da radimo i u interesu građana Srbije. Meni to što rade ne smeta, možda bi se zbog Srbije radovao da su malo odgovorniji“.\nPremijerka: Prezadovoljna sam, Srbija “nikad nije bila…\nZorana Mihajlović: U Srbiji se uspeh teško prašta\nDobrica Veselinović osuđen zbog protesta povodom pogibije…\nKaže da je to „kao priča kada jedno dete niko ne pokaže, dok njegovom sinu stavljaju poternicu i napadaju druge članove njegove porodice i dodaje da građani vide svo to licemerje i da će prema tome doneti svoj sud o tome.\nUpitan kako se oseća zbog toga što neki ne priznaju sve ovo što se radi i gradi, kaže da se oseća dobro i da je ponosan na ono što je postigla aktuelna vlast.\nIstakao je da su ekonomski rezultati nikada bolji i da će Srbija ponovo imati suficit budžeta, i to bez obzira na velike rashode zbog vraćanja ranijih dugova, te da ga jedino brine pitanje Kosova i Metohije.\n„Srbija će ponovio imati suficit u budžetu. To će biti četvrtu godinu na papiru, a treću za redom, da imamo suficit, iako smo imali jednokrtane rashode, jer smo vraćali dugove od pre 10 godina“, naveo je Vučić.\nKo god bude prolazio kroz Srbiju i kroz Beograd znaće, kaže, kako je ovo naopravljeno i u čije vreme.\n„Ovo će biti najlepši deo Beograda, kada se pojave i toranj i soping mol i sve drugu zgrade“, rekao je tokom obilaska radova na uređenju Beograda na vodi.\nSrbija i Beograd će mnogo da zarađuju i pripremljene su mnoge stvari za turiste, naveo je on i dodao da je samo turista iz Kine bilo 2017. godine 50.000, a 2011. godine 3.500, kao i da se ove godine očekuje da ih bude 180.000, a kasnije i više od 300.000.\n„Trudimo se da dovedemo najveće svetske komapnije. Na primer, pregovaramo sa Luj vitonom, Pradom, Gučijem… Ako skupe kompanije dođu onda će veliki broj turisti iz Azije, ali i iz regiona hrliti u Beograd, jer će ovde to moći da kupe po povoljnijiom cenama“, rekao je i istakao da će to biti velika korist za Srbiju.\nVučić je ponovio da će za Vidovdan biti otvoren aerodrom Lađevci kod Kraljeva za civilni saobraćaj, za male avione, a za godinu dana i za velike avione tipa- A319 i A320, što je važna stvar za taj deo zemlje.\nNa pitanje kako komentariše to što je televizija Nova koja je u vlasništvu Šolaka, a u vezi je sa Ðilasom, emitovala celu emisiju o Goranu Vesiću, rekao je u šali – „ništa dok Vesić ne dobije celu seriju“.\nPredsednik kaže da je bilo puno emisija i na njegov račun i poručio Vesiću da u tom smislu treba da ga sustigne.\nBeograd na vodiRezultativučić\nU ovom gradu opozicija i vlast su se ujedinili a ovo je razlog\nZatvorene dve seoske škole u okolini Čačka\nDobrica Veselinović osuđen zbog protesta povodom pogibije radnika u Beogradu na vodi\nPredsednik: Beograđani imaju viši standard, nema dovoljno radnika


Hacking Team i Boeing planirali da razviju dronove koji bi inficirali računare i telefone špijunskim softverom | OZ I.T SOLUTIONS-BLOG\nHacking Team i Boeing planirali da razviju dronove koji bi inficirali računare i telefone špijunskim softverom\nProcurela email prepiska Hacking Teama otkrila je da je italijanska firma planirala razvoj drona dizajniranog za napade na računare i pametne telefone preko Wi-Fi mreža.\nPre više od godinu dana, stručnjaci firme Sensepoint sa sedištem u Londonu razvili su dron nazvan “Snoopy” koji može da presreće podatke sa smart telefona preko Wi-Fi mreža.\nEmail prepiska koju je objavio WikiLeaks sada otkriva da su kompanije Boeing i Hacking Team želele da razviju dronove za napade kojima bi se ubacivao špijunski softver u ciljane računare ili mobilne telefone preko WiFi mreža.\nPosle međunarodne konferencije IDEX održane u Abu Dabiju u februaru ove godine, ogranak kompanije Boeing koji proizvodi dronove Insitu bio je zainteresovan za razvoj dronova koji bi isporučivali špijunski softver firme Hacking Team nazvan Galileo.\nEmailovi otkrivaju da je suosnivač Hacking Teama Marko Valeri dao plan projekta koji je bio u toku, uključujući i “Tactical Network Injector” (TNI), hardver dizajniran za ubacivanje malicioznog koda u Wi-Fi mreže, koji funkcioniše kao maliciozna pristupna tačka za pokretanje man-in-the-middle (MITM) napada ili exploita.\nDa bi smislili kako da inficiraju računare pomoću drona, Hacking Team je angažovao Andrea di Paskala koji je imao zadatak da razvije “mini-TNI”.\nU tom slučaju, ako cilj koristi javnu WiFi mrežu u hotelu ili kafiću da bi povezao svoj uređaj sa internetom, dron bi mogao da presretne saobraćaj i ubaci maliciozni kod koji bi krišom instalirao špijunski softver Hacking Teama.\nZahtev za razvoj mini-TNI je došao iz ogranka kompanije Boeing Insitu, sa sedištem u SAD, koji proizvodi bespilotne letelice, među kojima su i mali dron za nadzor ScanEagle i RQ-21A “Blackjack”.\nDjuzepe Veneri iz Insitua poslao je u aprilu email Hacking Teamu u kome je rekao da oni žele da integrišu Galileo softver u svoju bespilotnu letelicu.\nRazgovori su bili još u ranoj fazi kada se dogodio napad na Hacking Team posle koga su procureli poverljivi dokumenti italijanske firme, među kojima se našla i ova email prepiska.\nIz prepiske nije jasno ko su mogli da budu kupci špijunskih dronova.\nPrevious Post:Vodeći antivirusi označavaju uTorrent kao maliciozan, a Google Safe Browsing blokira sajt uTorrenta\nNext Post:Microsoft nudi pomoć žrtvama “osvetničke pornografije“


UN izražava ozbiljnu zabrinutost u vezi s ovom odlukom, jer mi čvrsto vjerujemo da je ova lokacija potpuno neadekvatna u svrhu smještaja ljudi tamo. Pozivamo vlasti da odmah prestanu s prebacivanjem migranata dok ne bude na raspolaganju prikladnije mjesto. UN pozivaju vlasti da omoguće migrantima i izbjeglicama koji su već prebačeni u “Vučjak” da se vrate na prvobitne lokacije, prenosi Fena.\nLokacija se nalazi u neposrednoj blizini područja kontaminiranog minama. Također postoji velika opasnost od požara i eksplozije zbog mogućeg prisustva metana u tlu, jer je lokacija bila nekadašnja deponija. Ukoliko ova dva ozbiljna rizika nisu procijenjena i eliminirana od strane nadležnih organa, lokacija ne može biti pogodna za boravak ljudi. Osim toga, na lokaciji nema sanitarnih čvorova i nema pristupa pitkoj vodi ili električnoj energiji. Pod ovim okolnostima, smještanje migranata i izbjeglica na ovoj lokaciji nije prihvatljivo.\nUN je svjestan sve većeg broja migranata i izbjeglica koji ostaju dulje vrijeme u Unsko-sanskom kantonu. Taj broj sada uveliko premašuje kapacitete četiri službena centra za smještaj migranata uspostavljenih u kantonu.\nUN shvaća zabrinutost lokalnog stanovništva i vlasti Unsko-sanskog kantona vezano za migrante i izbjeglice koji borave izvan četiri službena prihvatna centra u kantonu, posebno oni koji su boravili u javnim prostorima i praznim kućama, te potrebu za dodatnim prostorom za smještaj.\nMeđutim, UN želi da naglasi da takve mjere treba poduzeti uz puno poštovanje prava migranata i izbjeglica u skladu s međunarodnim pravom i domaćim zakonodavstvom, uključujući i humanitarne standarde kada se radi o lokacijama za smještaj migranata, priopćio je UNDP u BiH.


Sprema se bura u srpskom fudbalu - Partizan piše UEFA i angažuje strane sudije - NOVI GLAS\nSprema se bura u srpskom fudbalu – Partizan piše UEFA i angažuje strane sudije\nU fudbalskom prvenstvu Srbije se sprema bura! Mnogo spornih detalja obilježilo je utakmice Napredak- Crvena zvezda (0:1), te Partizan -Voždovac (1:2) a crno-bijeli su najavili i prve konkretne korake.\nKako saznaje Telegraf,Partizan je poslao dopis Sudijskoj komisiji UEFA u Nionu, kao i video materijal sa ove dvije utakmice, gdje su apostrofirane sudijske greške, previdi, koji su direktno uticali na rezultate. Navodi se da će Partizan angažovati trojicu nezavisnih sudije iz Evropske unije, koji će u nastavku pratiti utakmice Crvene zvezde u borbi za titulu.\nProteklo kolo obilježile su brojen greške sudija. U Kruševcu sudija Bojan Nikolić nije vidio prekršaj Bjeloša nad Benom u 10.minutu, kada je igrač Napretka bez lopte udario protivničkog fudbalera u glavu. Zatim je domaćem timu oprostio nekoliko jakih startova a u 77.minutu je svirao nepostojeći penal nad Benom.\nNa meču u Beogradu sporan je penal iz kojeg je Voždovac poveo, ali takođe u finišu nije sviran nakon što je Natho igrao rukom u šesnaestercu.\nUmjesto zatvora društveno koristan rad – Osuđenici u Srpskoj uskoro će moći da zamjene način izdržavanja kazne\nAudi biznismena sa Pala potpuno izgorio, stradao i golf 7 koji je bio parkiran pored (Foto)\n“Crveni čuvari” krstare autoputevima Srpske – Vraćaju vozače na pravi smjer!\nOvo mora da je rekord – 200 automobila u lančanom sudaru! (Video/Foto)\nSlađana (31) stradala na radnom mjestu – Nesrećnu ženu povukla drobilica za drvo\nMaloljetnici ukrali dva Lamborghinija, pa se slupali i pobjegli sa mjesta nezgode! (Foto)\nJeziva povreda atletičara, motka mu pocijepala testise (Video)\nDetalji ubistva u Sarajevu – Ubica polomio nož ubadajući upravnika Doma\nBijeljinski bend G.R.I.M.M. više nije samo “obični lokalni bend” – Mladići krče put na muzičkoj sceni (VIDEO)


Realizovana većina mjera iz projekta zaštite od poplava - NTV Arena Bijeljina\nJavna ustanova “Vode Srpske” realizovala je većinu mjera iz projekta zaštite od poplava za koji je Vlada Srpske obezbijedila 55 miliona evra.\nSredstva za realizaciju projekta “Hitna pomoć i zaštita od poplava u Republici Srpskoj”, Vlada Srpske je obezbijedila zahvaljujući povoljnom kreditnom aranžmanu sa Evropskom investicionom bankom nakon poplava 2014. godine.\n“Pozitivni efekti ovih mjera su i te kako vidljivi širom Srpske, jer, osim zaštite od poplava, imaju i funkciju infrastrukturnog i prostornog uređenja na području gdje se realizuju”, navode iz “Voda Srpska”.\nIz ove ustanove ističu da je većina mjera iz ovog projekta već završena, dok je realizacija pojedinih u toku.\nTags: bijeljina, poplave, rs, vode srpske, zastita od poplava, zemlja


RTCG - Radio Televizija Crne Gore - Nacionalni javni servis :: Društvo :: Partije u Nikšiću da otvore žiro račun prije početka kampanje\n22. 01. 2021. 14:23 >> 14:29 0\nPartije u Nikšiću da otvore žiro račun prije početka kampanje\nAgencija za sprečavanje korupcije pozvala je sve političke subjekte da prije otpočinjanja aktivnosti izborne kampanje za lokalne izbore u Nikšiću otvore poseban žiro račun i o tome obavijeste Agenciju.\nKako se ističe u saopštenju, nepoštovanje navedene obaveze povlači pokretanje prekršajnog postupka.\nPodsjećaju da je Zakonom o finansiranju političkih subjekata propisana obaveza da u svrhu prikupljanja sredstava za finansiranje troškova izborne kampanje politički subjekti otvore poseban žiro račun kod institucije ovlašćene za poslove platnog prometa, najkasnije narednog dana od dana potvrđivanja izborne liste, te da o tome obavještavaju Agenciju u roku od tri dana od dana otvaranja.\nKako se naglašava u saopštenju ASK-a, izuzetno od toga, u slučaju da započne kampanju prije potvrđivanja izborne liste, politički subjekat je dužan da otvori poseban račun, prije početka izborne kampanje.\n"U skladu sa članom 2 ovog Zakona, izborna kampanja predstavlja skup aktivnosti političkog subjekta od dana raspisivanja izbora do dana proglašenja konačnih rezultata izbora, a koje se odnose na: javno predstavljanje i promovisanje kandidata, promovisanje i obrazlaganje izbornih programa sa ciljem uvjeravanja birača da glasaju za kandidata tog političkog subjekta ili izbornu listu koju podnosi taj politički subjekt", navode u ASK-u.\nMediji da na vrijeme dostave cjenovnik oglašavanja u kampanji\nMijenjati zakonske uslove za izbor direktora ASK-a\n26.02. Pretežno sunčano, do 21 stepen


Dve saobraćajke u razmaku od pet minuta, povređene tri osobe\nPočetak/Hronika/Dve saobraćajke u razmaku od pet minuta, povređene tri osobe\nNiške Vesti10. juna 2020.\nU toku jučerašnjeg dana, u roku od pet minuta, dogodile su se dve saobraćajne nezgode u kojima su povređene tri osobe.\nPrva saobraćajna nezgoda prijavljena je policiji u 17,40. U selu Gabrovac, vozač motocikla, iz još uvek nepoznatih okolnosti, sleteo je s puta i tom prilikom je povređen. Kako navode iz policije, povređeni motociklista prevezen je u Klinički centar.\nU 17,45 policiji je prijavljen sudar dva automobila u selu Ostrovica, u kome su učestvovali automobil marke „folksvagen golf“, kojim je upravljao 21-godišnji Nišlija i „zastava“, niških oznaka, kojom je upravljao 57-godišnji muškarac.\n„U ovoj nezgodi povrede su zadobili vozač „zastave“, kao i putnica iz tog automobila, 55-godišnja žena“, kazali su u niškoj policiji.\nPrema izveštaju Hitne pomoći, muškarac je zadobio povredu trbuha, dok su kod žene dijagnostikovane povrede glave, grudnog koša i noge.\nO obe nezgode obavešteno je Osnovno javno tužilaštvo u Nišu i utvrđuju se uzroci.\nHitna pomoć policija povrede Saobraćajne nezgode\n„Reno klio“ sleteo sa puta kod Merošine, povređeni supružnici iz Niša


Izgradnja autoputa doprinijeće oporavku ekonomije\nPredsjednik Vlade Milo Đukanović zadovoljan je saradnjom između Crne Gore i Kine tokom diplomatskog mandata ambasadora Ži Žaolina, kao i postignutim rezultatima na unapređenju tradicionalno prijateljskih odnosa, koji su dodatno osnaženi intenziviranjem ekonomske saradnje.\nĐukanović je u oproštajnu posjetu primio ambasadora Narodne Republike Kine Ži Žaolina.\n„Posljednjih godina, na temelju kvalitetnog međudržavnog prijateljstva, razvijen je novi model ekonomske saradnje koji dodatno učvršćuje naše odnose”, kazao je premijer Đukanović.\nU tom kontekstu, predsjednik Vlade je posebno zahvalio ambasadoru Kine na ličnom doprinosu razvoju odnosa u obostranom interesu.\nAmbasador Žaolin kazao je da je podrška Vlade Crne Gore koju je imao tokom obavljanja diplomatske misije bila od velikog značaja , ocjenjujući da je unapređenje odnosa rezultat zajedničkog djelovanja dvije države. Iskazujući zadovoljstvo zbog već započetih investicionih projekata u Crnoj Gori, ambasador Kine potvrdio je zainteresovanost njegove zemlje za dalja ulaganja.\nNa sastanku je konstatovano da Crna Gora i Kina uspješno realizuju projekte i u oblasti kulture i obrazovanja, uz ocjenu da predstoji period valorizacije svih potencijala za saradnju.\nSa odlazećim kineskim ambasadorom sastao se i potpredsjednik Vlade Vujica Lazović koji je kazao da će izgradnja autoputa Bar-Boljari, doprinijeti bržem oporavku domaće ekonomije, povećanju broja radnih mjesta, valorizaciji prirodnih resursa zemlje, a biće i odlična prilika stranim investitorima za ulaganje kapitala.Lazović se sastao sa odlazećim kineskim ambasadorom Ži Žaolinom.\nLazović se sastao sa odlazećim kineskim ambasadorom Ži Žaolinom.z Vladinog Biroa za odnose s javnošću saopšteno je da su se Lazović i Žaolin saglasili da je projekat autoputa ekonomski i finansijski, najzahtjevniji projekat koji povezuje Kinu sa Crnom Gorom, i koji se uz kinesku podršku sprovodi u okviru programa saradnje sa 16 zemalja jugozapadne Evrope.\nOni su razgovarali o svim elementima uspješne saradnje, ostvarene tokom mandata Žaolina u oblasti tehnologije, ekonomije, kulture, prosvjete i nauke, kao i o planovima buduće u realizaciji krupnih investicionih projekata u Crnoj Gori.\nNa sastanku je ocijenjeno da u narednom periodu posebnu pažnju treba posvetiti promociji turističke ponude Crne Gore, s obzirom na to što među stanovnicima Kine postoji izuzetno interesovanje za tu, njima novu, turističku destinaciju.\nLazović je rekao da su postavljeni čvrsti temelji odnosa između Crne Gore i Kine, podsjetivši na dvije izuzetno značajne donacije.\nŽaolin se sastao i sa potpredsjednikom Skupštine Brankom Radulovićem sa kojim je takođe bilo riječi o izgradnji autoputa.\n"Optimalno rješenje bi bilo da se autoput Bar-Boljari-Beograd izgradi sa mnogo većom dinamikom nego što je to predviđeno, tako što bi se povezao sa TMT mrežom, čime bi se povećala isplativost te investicije. Učešće Crne Gore u izgradnji autoputa bi bilo značajno”, navodi se u saopštenju Radulovićevog kabineta.\nNa sastanku je ocijenjeno i da bi trebalo razmotriti modalitete saradnje, tačnije na koji način će učestvovati kineske kompanije u izgradnji putne infrastrukture, odnosno da li kao kredit pod povoljnim uslovima, kroz koncesije ili akcionarsko društvo.\nRadulović i Zhaolin su ocijenili da bi bilo dobro razmotriti rekonstrukciju željezničke infrastrukture na relaciji Bar–Beograd zbog činjenice da je Kina jedna od vodećih zemalja u razvoju brzih putnih infrastruktura.\n“Pozitivno je ocijenjena i saradnja u obnavljanju crnogorske flote. Crna Gora će realizacijom tih ugovora sa kineskim partnerima imati ukupno četiri broda”, navodi se u saopštenju.\nSledeća ⇨ “14. oktobar“ proizvodi za Kineze\nPrethodna ⇦ Vujanović odlikovao ambasadora Kine


U Grčkoj uhapšen osumnjičeni za pisma-bombe protiv državnih poverilaca\nBeta 28. oktobra 2017. 19:50\nGrčka policija je danas saopštila da je uhapsila prvog osumnjičenog, jednog 29-godišnjeg Grka, jer je proletos slao pisma-bombe poveriocima grčke države, od kojih je jedno ranilo bivšeg premijera i centralnog bankara Lukasa Papadimosa.\nOsumnjičeni je presretnut jutros, kada je izlazio iz stana koji je pod lažnim imenom iznajmio u centru Atine.\nPolicija je kod njega i u stanu našla dva pištolja kalibra 9 mm, satni mehanizam s detonatorom, eksploziv i barut i drugi materijal za izradu bombi, piše u saopštenju.\nIstraga antiterorističke brigade se nastavlja, dodala je policija.\nOsumnjičeni je poznat policiji zbog militantnog aktivizma protiv vlasti, rekao je jedan izvor u policiji.\nPremijer 2011. i 2012. godine, na vrhuncu otpora Grčke merama štednje koje su uveli Evropska unija (EU) i Međunarodni monetarni fond (MMF), Papadimos (69) je 25. maja ove godine ranjen eksplozijom pisma-bombe koje je otvorio dok se automobilom vozio u Atini.\nTaj napad za koji niko nije preuzeo odgovornost, došao je posle sličnog, marta ove godine, kada su pisma-bombe isporučena Ministarstvu finansija Nemačke i kancelariji MMF-a u Parizu gde je jedna službenica lakše ranjena.\nGrčka anarhistička grupa „Zavera vatrenih ćelija“ tvrdila je da je ona poslala pismo-bombu u Berlin, dok su joj francuski istražitelji pripisali takvu pošiljku u Pariz.\nJoš osam pisama-bombi, adresiranih, izmedju ostalog, komesaru EU za ekonomske poslove Pjeru Moscovisiju i tadašnjem šefu Evrogrupe Jerenu Dijselblemu, zaustavljeno je već pošti u Atini.\nGrupa „Zavera vatrenih ćelija“ je saopštila da je to njena osvetnička akcija na osnovu plana „Nemesis“ (starogrčka boginja odmazde i kažnjavanja) protiv „sistem vlasti“.\nTa grupa, čijih desetak članova – većino veoma mladih – izdržava duge zatvorske kazne, nalazi se na američkom spisku terorističkih organizacija.\nOna je izazvala uzbunu u Evropi 2010. godine prvom serijom pošiljki pisama-bombi ambasadama u Grčkoj i evropskim rukovodiocima, potom se sasvim umirila 2011. i ponovo se aktivirala 2014. godine.


Vesti online / Srpski informativni portal / Podgorica, poligon zapadnih obaveštajaca: Čekaju rasplet na Kosovu\nO tome kakav je zadatak tog obaveštajnog centra ne samo kada je u pitanju pritisak na Srbiju i Republiku Srpsku, kako je naglasio Dodik, već i njegova uloga u samoj Crnoj Gori, na čijoj se teritoriji nalazi, Sputnjik je razgovarao sa urednikom portala "Borba" Draženom Živkovićem, čiji medij je o otvaranju logističkog operativnog centra britanske MI6 u Podgorici izvieštavao još protekle jeseni.\nŽivković smatra da je Zapad Crnu Goru odabrao kao poligon za svoje delovanje iz više razloga, od kojih je ključni taj da je Crna Gora faktički jedina država iz sastava bivše Jugoslavije koja se istovremeno graniči sa Kosovom, Srbijom i Republikom Srpskom, a koja je pride nedavno postala i članica NATO-a, što Zapadu dodatno olakšava posao.\nOn dodaje da je sasvim logično što agenti u Podgorici koji imaju zadatak da rade i deluju na terenu Republike Srpske i Srbije, takođe istovremeno deluju i na terenu Crne Gore.\n- Njihov fokus je svako ko ima bilo kakve dodirne tačke ili simpatije prema Rusiji. Tu prie svega mislim na političare, NVO sektor, medije, novinare, nezavisne intelektualce… Dakle, ko god je protivnik NATO priče, a ima neki proruski prefiks u svom delovanju ili nastupima, svakako da se nalazi pod njihovom posebnom pažnjom. S tim što, kada je Crna Gora u pitanju, njihov posao je olakšan jer to za njih odrađuje lokalna Agencija za nacionalnu bezbjednost (ANB), dok im je mnogo teže u Republici Srpskoj i Srbiji. Nije sporno da i tamo imaju upliva, ali ne u onoj meri u kojoj su ga imale pre pet, šest ili sedam godina, i upravo zato je Crna Gora, po mom mišljenju, izabrana kao poligon za njihovo delovanje - kaže Živković za Sputnjik.\nSagovornik smatra da je povod za jače angažovanje zapadnih službi, prevashodno MI6 u Podgorici i Crnoj Gori, pre svega definitivno rešenje statusa Kosova i Metohije.\n- Kako se bude približavao dan rešavanja statusa Kosova na ovaj ili onaj način, tako će njihovo delovanje biti sve jače i jače na ovim prostorima jer njima ne odgovara da na Balkanu bude mir. Čak i ako bi sutra uspelo da se nekako zatvori pitanje Kosova, niko nam ne garantuje da oni odmah ne bi otvorili sledeće žarište u Sandžaku, jer se polako negde i ta priča odmotava. Doduše, još uvek ne javno, ali u nekim političkim kuloarima Sandžak već počinje da biva interesantna tema.\nSagovornika smo takođe pitali i da li pojačano prisustvo britanske agenture u Podgorici može imati veze i sa insajderom Duškom Kneževićem, čije bi izručenje Crnoj Gori moglo prerasti u osetljivo pitanje za odnose dve zemlje.\n- Naizgled deluje da je Knežević pod nekom zaštitom zvaničnog Londona. Doduše, nema nikakve zvanične potvrde ali ni demantija da nije. Ovoliko odugovlačenje priče oko Interpolove crvene poternice (pošto je to procedura koja se završava u vrlo kratkom roku), upućuje da se delovi crnogorske vlasti koji upravljaju tužilaštvom možda plaše da Velika Britanija neće odgovoriti pozitivno na njihov zahtev za izručenjem Kneževića. Tačnije, s obzirom da je on njihov državljanin, procedura nalaže da kad stigne poternica u London, britanske vlasti će tražiti od tužilaštva Crne Gore da im dostavi sve dokaze koje imaju protiv Kneževića, kako bi procenili da li je u pitanju politički motivisan proces ili tu stvarno nečega ima - kaže Živković.\nNaš sagovornik smatra da ako vlasti Velike Britanije procene da to za šta tužilaštvo u Crnoj Gori tereti Duška Kneževića ipak nije teško krivično delo, onda ga London sigurno neće izručiti.\n- Zato mislim da postoji neka razmirica vezano za delovanje britanskih agenata u Crnoj Gori, jer iz struktura aktuelne vlasti neko verovatno pokušava da im bude servilan, dok onaj drugi deo vlasti sigurno neće biti. Tako da ostavljam mogućnost da će tu tek biti turbulencija na relaciji crnogorska vlast - Velika Britanija, a koje će se tek reflektovati kroz rad bezbednosnih službi kako Velike Britanije u Crnoj Gori, tako i bezbedonosnih službi Crne Gore - zaključuje Živković.


Evropske plaže poželeće Ruse - Sputnjik Srbija\nEvropske plaže poželeće Ruse\n14:47 14.02.2015 (osveženo 16:19 05.10.2015) Preuzmite kraći link\nUkoliko se tenzije između Zapada i Rusije povećaju, odnosno Moskvi uvedu dodatne sankcije, očekuje se i do 50 odsto manje ruskih gostiju, što će biti veliki udarac za prihod od turizma u Evropskoj uniji.\nAko se po jutru dan poznaje, evropski turistički radnici vapiće za ruskim gostima. Zbog pada rublje, aranžmani su za 50 odsto skuplji nego prošle sezone, pa se procenjuje da će od 30 do 40 odsto manje Rusa ove godine putovati širom kontinenta, navode Večernje novosti.\nPraktično sve zemlje Mediterana mogu da očekuju pad prihoda od turizma, pokazuju podaci Asocijacije turoperatora Rusije (ATOR). „Baćuške“ koje su punile budžete Turske, Grčke, Egipta, Tunisa, Kipra, ali i Španije i Crne Gore, po svemu sudeći ove godine će propustiti letovanje ili će se opredeliti za novu-staru domaću destinaciju – Krim.\n„Povećane su samo cene u rubljama. Vrednost u devizama ostala je nepromenjena“, rekla je izvršna direktorka ATOR-a Maja Lomidze.\n© Sputnik / Юrij Lašov\nKrim: Prodaja aranžmana za domaće destinacije porasla je za dvadesetak odsto\nNeće samo hotelijeri biti pogođeni izostankom ruskih turista, već i restorani, prodavnice i ostale uslužne delatnosti, s obzirom na to da su Rusi već godinama mnogo bolje trošadžije za vreme odmora od turista iz ostalih delova Evrope.\nStručnjaci navode da samo stabilizacija rublje i sniženje cena aranžmana mogu da dovedu do povećanja broja uplata aranžmana, što bi i mnogim mediteranskim zemljama spaslo sezonu. Neke procene govore da je u Evropi već prošle godine bilo za trećinu manje ruskih turista nego 2013. godine. Ukoliko se tenzije između Zapada i Rusije povećaju, odnosno Moskvi uvedu dodatne sankcije, očekuje se i do 50 odsto manje ruskih gostiju, što će biti veliki udarac za prihod od turizma u Evropskoj uniji.\nOno o čemu hotelijeri i evropski turistički radnici izbegavaju da govore jeste – politika. Mnogi ekonomisti smatraju da će deo Rusa ostati u domovini i da iz patriotskih razloga neće otvarati novčanike ne baš ljubljenom Zapadu. Za razliku od evropskih destinacija, ruska odmarališta zadovoljno „trljaju ruke“. Naime, prodaja aranžmana za domaće destinacije porasla je za dvadesetak odsto.\nturizam, Sankcije protiv Rusije, Evropa, Krim, Rusija


Bez iznenađenja u sastavu Vlade | TV KANAL 9 NOVI SAD\nNaslovna EMISIJE Bez iznenađenja u sastavu Vlade\nBez iznenađenja u sastavu Vlade\nVIDEO K9: Mandatarka Ana Brnabić saopštila je proteklog vikenda predlog za sastav nove Vlade Srbije u kojima nema većih iznenađenja u odnosu na ono o čemu su mediji pisali proteklih dana. Pojedina ministarska mesta u našoj emisiji Otvoreni ekran komentarisao je novinara i urednika portala Media Group, Slobodan Jovanović.\nSrbija je proteklog vikenda dobila novu Vladu čiji je sastav obelodanila mandatarka nakon sednice Predsedništva Srpske napredne stranke.\nBrnabić je tom prilikom rekla da će, od 23 člana vlade, čak 11 biti žene, da je u novoj vladi oko 50 odsto novih ministara među kojima je šestoro onih koji do sada nisu imali veze ni sa SNS-om i SPS-om. Tako će Ministarstvo spoljnih poslova voditi Nikola Selaković, Ministarstvo trgovine, turizma i telekomunikacija Tatjana Matić, a Aleksandar Vulin i Nebojša Stefanović zameniće mesta u foteljama ministarstava unutrašnjih poslova i odbrane.\nŠef Kancelarije Svetske banke u Srbiji Stiven Ngdeva je preporučio dva prioriteta za novu vladu Srbije – konsolidaciju zdravstvenog sistema i nastavak reformi koje bi, kako je precizirao, trebalo da se odnose na mala i srednja preduzeća, ekologiju, poresku upravu. Svoj komentar na budući sastav Vlade Srbije u emisiji Otvoreni ekran izneo je novinar i urednik portala Slobodan Jovanović.\nKada je reč o formiranju Pokrajinske vlade, prema pisanju Dnevnika, na njenom čelu ostaje Igor Mirović, a u sekretarijatimsa u narednom periodu i deo kadrova iz dosadašnjeg saziva. Tako će Pokrajinski sekretarijat za kulturu, informisanje i odnose sa verskim zajednicama i dalje voditi Dragana Milošević, pokrajinski sekretar za zdravstvo ostaće Zoran Gojković, sekretar za visoko obrazovanje i naučnoistraživačku delatnost Zoran Milošević, za finansije će i dalje biti zadužena Smiljka Jovanović, a za urbanizam i zaštitu životne sredine Vladimir Galić. Rok za izbor Pokrajinske vlade je četvrtak, 29. oktobar.\nPrethodni tekst110 godina od leta Ivana Sarića\nSledeći tekstSednica saveta za OSI


Dekan Fakulteta za kriminalistiku, kriminologiju i sigurnosne studije Univerziteta u Sarajevu, prof. dr Nedžad Korajlić, i drektor kompanije „IT ODJEL“ iz Mostara, Marko Laco, potpisali su u ponedjeljak, 30.10.2017. godine Sporazum o saradnji, čime je i formalizirana već višegodišnja saradnja između Fakulteta i ove respektabilne IT kompanije.\nPotpisivanje sporazuma upriličeno je tokom zvanične posjete uprave Fakulteta IT ODJEL-u, nakon čega je održan i radni sastanak na kome su definisani pravci budućih zajedničkih aktivnosti.\nDekan Korajlić i direktor Laco istakli su zadovoljstvo zbog sklapanja ovog sporazuma, te naglasili da je uspješna saradnja naše dvije kuće najbolji primjer dobre prakse povezivanja akademske zajednice i realnog sektora.\nViše o ovom događaju može se pogledati u medijskim izvještajima u nastavku:


Brnabić: Oni koji protestuju protiv Rio Tinta, doveli su ga u Srbiju dok su bili na vlasti - Politika - Dnevni list Danas\nPočetna » Vesti » Politika » Brnabić: Oni koji protestuju protiv Rio Tinta, doveli su ga u Srbiju dok su bili na vlasti\n„Dakle, kakve veze Rio Tinto ima sa Srpskom naprednom strankom, (predsednikom Srbije Aleksandrom) Vučićem ili sa mnom, kad smo mi taj projekat nasledili“, kazala je Brnabić za TV Pink.\nOna je istakla da će o projektu Rio Tinta odlučivati gradjani na nakon procene studije za zaštitu životne sredine.\nOna je za TV Pink rekla da danas ide u Ćupriju na otvaranje fabrike, investicije koja je vredna desetine miliona evra, a da će posle toga zajedno sa Alesandrom Šapićem i Sinišom Malim predstaviti program SNS.\n„Na ovom programu je radilo 50 ljudi, mi smo imali više radnih grupa. Imamo 10 načela i sada imamo potpuno jasnu sliku šta mi treba da uradimo u Srbiji i za Srbiju do 2030“, navela je Ana Brnabić.\nAna BrnabićNačelario tintoSNS


Kada kreirate tabelu (ranije se zvala lista) u Microsoft Office Excel radni list, podacima u toj tabeli možete upravljati ili ih možete analizirati nezavisno od podataka izvan te tabele. Na primer, možete filtrirati kolone tabele, dodavati redove sa zbirovima, primenjivati oblikovanje tabele i objavljivati tabelu na serveru koji radi pod sistemom Windows SharePoint Services 3.0.\nAko sa podacima ne želite da radite u tabeli, tabelu možete da konvertujete u običan opseg zadržavajući oblikovanje stila tabele koji ste primenili. Ako vam tabela više nije potrebna, možete je izbrisati.\nNapomena Excel tabele ne treba da se mešaju sa tabela podataka koje su deo paketa komandi analize „šta ako“. Više informacija o tabelama podataka potražite u članku Izračunavanje više rezultata pomoću tabele podataka.\nPrečice na tastaturi Takođe možete da pritisnete kombinaciju tastera CTRL+L ili CTRL+T.\nPotvrdite izbor Moja tabela ima zaglavlja ukoliko izabrani opseg sadrži podatke koje želite da predstavite kao zaglavlja tabele.\nZaglavlja tabele prikazuju podrazumevana imena ako ne potvrdite izbor u polju za potvrdu Moja tabela ima zaglavlja. Podrazumevana imena možete promeniti tako što ćete otkucati željeni tekst. Napomena Ako ne želite da prikažete zaglavlja tabele, možete ih isključiti kasnije. Više informacija o tome kako se isključuju zaglavlja tabele potražite u članku Uključivanje ili isključivanje zaglavlja Excel tabele.\nNakon što kreirate tabelu, kontekstualna kartica Alatke za tabele će postati dostupna i biće prikazana kartica Dizajn. Možete upotrebiti alatke na kartici Dizajn da biste prilagodili ili uredili tabelu.\nZa razliku od lista u programu Office Excel 2003, tabela nema poseban red (označen znakom *) za brzo dodavanje novih redova. Više informacija o tome kako da dodate ili umetnete redove u tabelu potražite u članku Dodavanje ili uklanjanje redova i kolona u Excel tabeli.\nOblikovanje podataka kao tabele\nNapomena Kada koristite opciju Oblikuj kao tabelu, Office Excel automatski umeće tabelu.\nU okviru Svetlo, Srednje ili Tamno izaberite stil tabele koji želite da koristite.\nNapomena Prilagođeni stilovi tabele biće dostupni u okviru Prilagođeno kada ih kreirate. Informacije o kreiranju prilagođenog stila tabele potražite u članku Oblikovanje Excel tabele.\nPošto kreirate tabelu, postaće dostupna kontekstualna kartica Alatke za tabele i biće prikazana kartica Dizajn. Alatke na kartici Dizajn možete koristiti za prilagođavanje ili uređivanje tabele.\nKliknite na bilo koje mesto u tabeli. Savet Prikazaće se kontekstualna kartica Alatke za tabele, a ispod nje će se pojaviti kartica Dizajn.\nNapomena Funkcije tabele više neće biti dostupne nakon što tabelu konvertujete u opseg. Na primer, zaglavlja redova više neće uključivati strelice za sortiranje i filtriranje, a strukturirane reference (reference koje koriste imena tabela) koje su korišćene u formulama biće pretvorene u obične reference ćelija.\nTakođe, možete kliknuti desnim tasterom miša na tabelu, postavite pokazivač na stavku Tabela, a zatim izaberite stavku Konvertuj u opseg.\nSavet Takođe, možete kliknuti na dugme Opozovi radnju na traci Priručna traka da biste izbrisali tabelu koju ste upravo kreirali.


Pavlović: Na svaki dinar nestane 50 para u državnom budžetu - Društvo - Dnevni list Danas\nPočetna » Društvo » Pavlović: Na svaki dinar nestane 50 para u državnom budžetu\nPromovisano treće izdanje knjige Dušana Pavlovića "Mašina za rasipanje novca"\nPavlović: Na svaki dinar nestane 50 para u državnom budžetu\nNije poznato na šta sve država troši novac zbog tajnih ugovora potpisanih od 2008. godine do danas. Kada bi se ti ugovori obelonadili, za mnoge stvari bi se ispostavilo da su kriminogene.\n4Piše: B. C. 25. oktobra 2018. 13.05\nTo je danas na promociji trećeg izdanja svoje knjige „Mašina za rasipanje para“ rekao Dušan Pavlović, profesor Fakulteta političkih nauka u Beogradu, na štandu lista Danas na Medija Marketu.\nOva knjiga, u izdanju Dan Grafa, kako je rekao, štampano je prvo dva puta po hiljadu primeraka, a treće izdanje izašlo je u još dodatnih 600 primeraka.\n„To je dosta interesantan tiraž jer se ovakve knjige retko štampaju u tolikom tiražu. Ono što je u knjizi mogu da razumeju i oni koji nemaju predznanja iz ekonomije i političkih nauka. Osnovna ideja knjige je da se ukaže da pod izgovorom subvencijama država pomaže privredni rast dajući novac privrednicima, a nakon toga država ne kontroliše kako se ta sredstva troše, što je njen najvažniji zadatak“, naveo je Pavlović.\nPoenta je, prema njegovim rečima, da ono što bi državni službenik trebalo da radi, da to ne radi uopšte. Država, smatra Pavlović koji je bio savetnik ministra privrede Saše Radulovića, mora da napravi siste, kojim kontroliše samu sebe.\n„Razvijene zemlje su to uspele i to su ekonomski uspešne zemlje. One koje nisu to uspele, a to su sve balkanske zemlje, ne mogu da izađu na zelenu granu. Potrebne su nezavisne institucije da kontrolišu svako ministarstvo“, ocenio je autor knjige i dodao da je zbog toga propao Sovjetski savez.\nOn je dodao da veliki deo novca u Srbiji odlazi u privatne džepove i stranačke kase.\n„Glavni problem u knjizi su neiskorišćena sredstva koje građani kroz poreze i doprinose daju da bi im država pružale određene usluge, kao što su zdravstvo, obrazovni sistem… Međutim, novac se ne troši na te potrebe. Od jednog dinara koji se uplati u budžet 50 para ode za te potrebe, a 50 para nestane“, istakao je Pavlović.\nOn je ocenio i da se sistem koji danas postoji u Srbiji u poslednjih šest godina ne razlikuje mnogo od ranijeg sistema, već da je jedina razlika što su ljudi koji su sada na vlasti agresivniji.\nBudžet, Dušan Pavlović, ekonomija, KnjigaBeograd\nSrbija i književnost: Slučaj „Češljugar“ – knjige u Srbiji najeftinije u regionu, ali i dalje mnogima skupe\nOdržana promocija knjige „Otkrivanje Milene, novi fragmenti o Mileni Pavlović Barili“\n25. oktobra 2018. u 13.22\n50 para je ukinuto, dakle novac ne nestaje.\nDont happy be worry kaže:\n25. oktobra 2018. u 14.27\nСад ми је лакше, ја се уплашио за буџет.\n25. oktobra 2018. u 17.16\nDakle, duvaj ga sendvicarko\n25. oktobra 2018. u 14.31\nNe znam šta sve sadrži knjiga, ali ovih par rečenica autora prikazuju naivan i laički pogled na makrofinansijsku politiku i upravljanje državom. Za autora bi bilo vrlo poučno da prouči budžete razvijenih zapadnih zemalja, način na koji se kreiraju, usvajaju i troše, kako se po anuitetima sprovodi kontrola trošenja i kako se pokrivaju deficiti budžeta…. Mislim da bi ova saznanja u velikoj meri pomogli autoru u prihvatanju činjenice da Ministar finansija jedne države nije isto što i Kontrolor budžeta u jednoj kompaniji…


Obljetnica Dana pobjede nad fašizmom i snažna Putinova poruka za one koji bi da precrtaju istoriju -- Plodovi društva -- Sott.net\nObljetnica Dana pobjede nad fašizmom i snažna Putinova poruka za one koji bi da precrtaju istoriju\nSre, 09 Svi 2018 09:24 UTC\n"Naš vojnik je zaštitio čast svoje zemlje. Naš narod se borio na život i smrt, a nijedna zemlja nije izdržala takvu najezdu. Ni sa čim se ne može izmeriti hrabrost naših vojnika", naglasio je Putin.\n"Međutim, podvig sovjetskog naroda koji je spasao svet od ropstva i Holokausta sada pokušavaju da precrtaju, da istoriju pretvore u laž, ali nećemo to dozvoliti", poručio je Putin obraćajući se okupljenima na Paradi u Moskvi povodom 73. godišnjice pobede nad fašizmom.\n"Dan pobede je sveti praznik za čitavu zemlju, praznik opštenacionalnog ponosa", rekao je ruski predsednik, podsetivši da je to dan kada je slomljen nacizam i kada su uništeni njegovi planovi za svetsku dominaciju.\n"Dugo čekana vest o tome obišla je čitav svet i svi su shvatili da je upravo Sovjetski Savez odigrao presudnu ulogu."\n"U junu 1941. rat je ušao u svaki dom", podsetio je Putin, rekavši da je rat uvek izazov životu.\n"Sećamo se pouka istorije i one nam ne daju da žmurimo. Razumemo svu opasnost savremenih pretnji, mir je veoma krhak", istakao je Putin i dodao da je Rusija otvorena za dijalog o svim pretnjama savremenoj bezbednosti radi stabilnosti u svetu.